Potpredsednik SRS Tomislav Nikolić: Vanredna sednica po povratku tima iz Beča\nPosle izjave radikala Tomislava Nikolića da se dogovorio sa premijerom Vojislavom Koštunicom da eventualna nezavisnost Kosova bude proglašena okupacijom, iz Vlade nema reakcije na tu tvrdnju, ali su je zato oštro osudili koalicioni partneri i analitičari. Srpski pokret obnove smatra da je Nikolićeva izjava kontraproduktivna po državne interese. Funkcioner G17 Plus Čedomir Antić izjavio je da ta stranka neće podržati eventualni predlog da Skupština proglasi okupacijom nezavisnost Kosova.\nOpoziciona Demoratska stranka osudila je Nikolićevu izjavu i izrazila zabrinutost što Vlada ne reaguje, a potpredsednik te stranke Dušan Petrović rekao je da nije mudro govoriti o potezima koje će država preduzimati u raspletu pitanja Kosova. Koordinator Foruma za etničke odnose Dušan Janjić ocenio je da bi premijer Koštunica morao što pre da saopšti javnosti o čemu je razgovarao sa Nikolićem, a direktor Beogradskog centra za ljudska prava Vojin Dimitrijević izjavio je da Nikolićeva pretnja može da izazove podsmeh u međunarodnoj zajednici, ali i da štetno utiče na važne strane države pred početak pregovora o Kosovu.\nIzjava Nikolića u Briselu primljena kao iznenađenje\nIzjava potpredsednika Srpske radikalne stranke, Tomislava Nikolića, o navodonom dogovoru sa premijerom Vojislavom Koštunicom da će se, u slučaju nametanja nezavisnosti Kosova proglasiti okupacija tog dela srpske teritorije, za sada nije naišla na zvanična reagovanja Brisela. Medjutim, nezvanično, prva reakcija je iznenadjenje, a potom i zabrinutost.\nU krugovima bliskim visokom predstavniku EU, Havijeru Solani, su iznenadjeni tvrdnjama o unaprijed utvrdjenim rešenjima, tim pre što se, ni u savetu ministara, ni u zaključcima Kontakt grupe nigde ne pominje mogućnost da se unapred bilo šta odluči, a još manje da se takva odluka nekome nametne. U tom pravcu je i celokupni angažman zvaničnog Brisela- dogovor Prištine i Beograda, koji će sadržati suštinu interesa obe strane, ali i podržzati stabilnost regiona.\nSa istim ciljem je bila i nedavna poseta izaslanika UN-a, Marti Ahtisarija sedištu EU, gde je sa njenim najvišim zvaničnicima usaglasio stavove kakve će zastupati kada se uskoro, na pregovorima u Beču, okupe srpski i albanski pregovarači. Iz Solaninog kabineta se zato posebno naglašava da je potrebno da pregovori počnu u "mirnoj i konstruktivnoj" atmosferi, kao i da je potrebno jasno odvojiti izjave pojedinih britanskih zvaničnika o Kosovu, od poznatog stava Evropske unije.


HRTKOVCI OSAMNAEST GODINA Šestog maja ( Srpska pravoslavna crkva po julijanskom kalendaru slavi Đurđevdan) navršiće se osamnaest godina kada je u Hrtkovcima na zboru građana u prisustvu samozvanog vojvode dr Vojislava Šešelja, predsednika Srpske radikalne stranke «ozvaničeno» proterivanje građana nesrpske nacionalnosti iz višenacionalne Vojvodine. Toga dana je pročitan spisak 17 «nepodobnih» građana hrvatske nacionalnosti, koji […]\nZa proterivanje nesrpskog stanovništva iz Vojvodine niko nije odgovarao! Država bi morala da osudi proterivanje i izvini se vojvodjanskim hrvatima ! Vojvođanski klub (organizacija civilnog društva građanki i građana Vojvodine) očekuje da se više nikad neće ponoviti da ljudi samo zato što su druge nacije i vere primorani da se sele iz mesta, koje su […]\nI Kakav ustav treba modernoj evropskoj Republici Srbiji? Današnji istorijski trenutak ustavnog razvoja vapijuće nalaže korenite ustavne reforme Republike Srbije i promenu njenog sadašnjeg nazadnjačkog, nametnutog, ustvari samo redizajniranog miloševićevskog ustava. Nužno je stoga pokretanje široke javne i svenarodne političke rasprave, koja treba da odgovori upravo na politički osnovno i prethodno pitanje: kakav nam ustav […]


Trka za predsedničku fotelju i čelo bugarskog parlamenta: Šta pokazuju rezulatati ankete?\nTrka za ključna mesta u državi: Šta pokazuje anketa pred izbore u Bugarskoj?\nPrema podacima istraživanja, više od polovine učesnika će izaći na glasanje – 58 odsto.Aktuelni predsednik Rumen Radev osvojio je najveći broj glasova u anketi – 46,7 odsto, dok je na drugom mestu rektor Univerziteta u Sofiji Anastas Gerdžikov – 25,6 odsto. Na trećem mestu je lider proturske stranke DPS Mustafa Karadaj sa osvojenih 10,3 odsto glasova, a na četvrtom predsednik Vrhovnog kasacionog suda Lozan Panov – 7,7 odsto. Glavni oponent Radeva, Anastas Gerdžikov, više puta je pozivao predsednika da se sastanu na debati, a najnoviji pokušaj bio je juče dok su obojica bili u poseti gradu Haskovo. Čekao je pola sata, međutim, Radev se nije pojavio, a Gerdžikov zaključuje da je njegov protivnik trebalo da pošalje svog potpredsednicu Ilijanu Jotovu.Imam osećaj da je ona predsednički kandidat BSP, a ne potpredsednik“, rekao je protivnik Radeva, nazvavši je hrabrom i kompetentnom osobom. Radev je, sa svoje strane, uveravao svog protivnika da će se debata održati ako dođe do drugog kruga.Kako se navodi, GERB dobija 23 odsto glasova, „Nastavićemo sa promenama“ –16, 3 odsto, BSP – 12,1 odsto, proturska DPS – 11,2 odsto, kolacija Demokratska Bugarska – 10,5 odsto, a pobednik na poslednjim izborima, stranka televizijskog voditelja Slavija Trifonova „Postoji takav narod“ našla se tek na šestom mestu, sa 9,7 odsto glasova.Podsetimo, u Bugarskoj će 14. novembra biti održani predsednički i parlamentarni izbori. Parlamentarni izbori će biti treći po redu ove godine.\npolitika, bugarska, predsednički izbori, parlamentarni izbori, region – politika, region\nNedelju dana uoči predsedničkih i parlamentarnih izbora, agencija za sociološka istraživanja „Market Links“ i televizija „bTV“ predstavili su rezultate istraživanja javnog mnjenja. Na osnovu rezultata, drugi krug predsedničkih izbora je gotovo neizbežan. Što se tiče parlamentarnih izbora, najbolje se kotirala bivša vladajuća stranka GERB.\nPrema podacima istraživanja, više od polovine učesnika će izaći na glasanje – 58 odsto.\nAktuelni predsednik Rumen Radev osvojio je najveći broj glasova u anketi – 46,7 odsto, dok je na drugom mestu rektor Univerziteta u Sofiji Anastas Gerdžikov – 25,6 odsto. Na trećem mestu je lider proturske stranke DPS Mustafa Karadaj sa osvojenih 10,3 odsto glasova, a na četvrtom predsednik Vrhovnog kasacionog suda Lozan Panov – 7,7 odsto.\nObzirom da rezultati ankete pokazuju da kandidati nisu osvojili potrebnih 50 odsto, drugi krug predsedničkih izbora je verovatno neizbežan.\nGlavni oponent Radeva, Anastas Gerdžikov, više puta je pozivao predsednika da se sastanu na debati, a najnoviji pokušaj bio je juče dok su obojica bili u poseti gradu Haskovo. Čekao je pola sata, međutim, Radev se nije pojavio, a Gerdžikov zaključuje da je njegov protivnik trebalo da pošalje svog potpredsednicu Ilijanu Jotovu.\nImam osećaj da je ona predsednički kandidat BSP, a ne potpredsednik“, rekao je protivnik Radeva, nazvavši je hrabrom i kompetentnom osobom. Radev je, sa svoje strane, uveravao svog protivnika da će se debata održati ako dođe do drugog kruga.\nŠto se tiče parlamentarnih izbora, većina učesnika ankete daje prednost dvema strankama – bivšoj vladajućoj GERB i potpuno novoj formaciji bivših ministara „Nastavićemo sa promenama“.\nKako se navodi, GERB dobija 23 odsto glasova, „Nastavićemo sa promenama“ –16, 3 odsto, BSP – 12,1 odsto, proturska DPS – 11,2 odsto, kolacija Demokratska Bugarska – 10,5 odsto, a pobednik na poslednjim izborima, stranka televizijskog voditelja Slavija Trifonova „Postoji takav narod“ našla se tek na šestom mestu, sa 9,7 odsto glasova.\nPodsetimo, u Bugarskoj će 14. novembra biti održani predsednički i parlamentarni izbori. Parlamentarni izbori će biti treći po redu ove godine.


Apple predstavio iPhone 5S i 5C | Trebinje Live\nAmerički elektronski gigant Apple predstavio je juče na promociji u sjedištu kompanije u Kaliforniji dva nova iPhone-a - 5S i 5C, od koji će prvi biti nasljednik posljednjeg modela popularnog telefona, a drugi će biti u više boja i predstavljaće jeftiniju varijantu Apple smartfona.\nTakođe, generalni direktor "Applea" Tim Kuk najavio je i novi operativni sistem iOS7, koji će od 18. septembra korisnici moći besplatno da skinu.\nNovi iPhone 5S biće u tri boje - srebrnoj, zlatnoj i "svemirski" sivoj i odlikovaće se sa više detalja u odnosu na prethodnika iPhone 5.\nKako prenose američki mediji, koji uživo preko blogova prate događaj u Kupetinu, novi iPhone će imati unaprijeđen Siri sistem, 64-bitni A7 procesor i jaču kameru.\nPored ovog modela, predstavljen je i iPhone 5C, koji će biti napravljen od plastike, što predstavlja odstupanje od dosadašnjih Apple standarda i biće ponuđen za 99 dolara u Americi, uz dvogodišnji ugovor sa nekim od mobilnih operatera.\nTelefon ima četvoroinčni ekran, kameru od osam megapiksela sa zumom koji može da približi objekat tri puta, i biće ponuđen u čak pet boja - od bijele do crvene.\nIphone 5C bi trebalo da bude usmjeren ka novim tržištima sa manjom platežnom moći, kao što je kinesko i indijsko.


Sastanak partnerske grupe za razvoj – inmedia.ba\nSastanak partnerske grupe za razvoj\n0 20 Decembra, 2012 10:20\nU staroj gradskoj vijećnici jučer je održan prvi sastanak Partnerske grupe koja će biti uključena u aktivnosti izrade Strategije razvoja općine Sanski Most.\nPrvim radnim sastankom partnerske grupe pokrenut je proces izrade nove strategije razvoja općine Sanski Most za period 2014. – 2020. godina. Ovaj proces dio je Projekta integrisanog lokalnog razvoja, kojeg općina Sanski Most provodi u saradnji sa UNDP-om, razvojnom agencijom Ujedinjenih nacija, a za čiju realizaciju je neophodno formiranje partnerske grupe.\nKonkretno, ovo tijelo treba da raspravlja i usaglašava ključne elemente u procesu strateškog planiranja i lokalnog razvoja, a današnjem prvom sastanku prisustvovalo je oko devedeset predstvnika javnog sektora, predstavnika javnih preduzeće i ustanova, privrednika, predstavnika općinske zakonodavne i izvršne vlasti, kao i predstavnici udruženja građana i nevladinog sektora. Od članova patrnerske grupe u narednom periodu očekuje se da predlože konkretne projekte koji bi se inkorporirali u završni dokument strategije razvoja općine Sanski Most za period 2014.-2020. godina, koji bi kako je naglašeno, trebao biti završen do novembra 2013. godine.\nDanašnjem sastanku prethodilo je formiranje općinskog razvojnog tima, koji broji 13 članova, a za njegovog koordinatora je imenovan Amer Mezetović, savjetnik općinskog načelnika, koji je otvorio današnji sastanak.\nTakođer, u okviru novoformirane partnerske grupe, formirane su i tri posebne sektorske grupe iz oblasti ekonomije, društva i zaštite životne sredine. Na sastanku je predstavljena MIPRO metodologija koja će se koristiti u procesu izrade strategije razvoja općine, te je na kraju potpisana zajednička izjava o strateškim ulogama i zadacima u partnerstvu.\nCijeli ovaj proces ima za cilj unaprijeđenje lokalnog poslovnog okruženja, kao i stvaranje uslova za lakše apliciranje predpristupnim fondovima Evropske unije.\nVeče humanosti za Adnana Sadića\nOrao ščepao dijete usred parka u Montrealu?


KO SDP Tuzla: Denis Bećirović ima najveću podršku za člana Predsjedništva BiH – dijalogin.tv\nKO SDP Tuzla: Denis Bećirović ima najveću podršku za člana Predsjedništva BiH\nSocijaldemokratska partija (SDP) Tuzlanskog kantona obavjestila je danas javnost i svoje članstvo da je unutar SDP-a u toku proces kandidiranja za Opće izbore 2018. godine.\nPrema dosadašnjem broju pristiglih kandidata za člana Predsjedništva BiH na Tuzlanskom kantonu, ubjedljivo najveću podršku ima prof.dr. Denis Bećirović – saopćeno je iz KO SDP-a BiH Tuzla.\nU skladu s tim, Predsjedništvo Kantonalne organizacije sinoć je na proširenoj sjednici zauzelo stav da bi najbolji kandidat za Predsjedništvo ispred SDP-a BiH bio Bećirović ali da će se demokratska procedura provesti do kraja, kako bi se na organima KO SDP BiH Tuzla donijela konačna odluka.\nKonstatovano je da je unutar Kantonalne organizacije visok stepen organizaciono-akcijskog jedinstva i sinergije, sa spremnošću da se motiviraju sve demokratske snage unutar društva, kako bi se na predstojećem izborima promijenilo “morbidno, apatično i poludiktatorsko stanje koje pritišće Tuzlanski kanton i BiH”, navodi se u saopćenju iz KO SDP BiH Tuzla.\nGrađani BiH do grla zaduženi, bankama duguju 8 milijardi KM


Dijaspora Srbiji: Bojkot referenduma o Kosovu-video – REPUBLIKANSKA STRANKA\nDijaspora Srbiji: Bojkot referenduma o Kosovu-video\nHome Političke vesti Dijaspora Srbiji: Bojkot referenduma o Kosovu-video\nBoban Jovanović, poverenik za dijasporu Republikanske stranke o Kosovu\nDijaspora Srbiji: Bojkot referenduma o Kosovu\nGospodin Boban Jovanović je član Republikanske stranke u Srbiji od samog osnivanja, na mestu poverenika za dijasporu i do sada se nije eksponirao na političkoj sceni Srbije.\n“Sada je došao trenutak da javno iznesem i to sa ponosom da sam član Republikanske stranke i da je došlo vreme da se i ja aktivno uključim u politiku, jer to traže naši ljudi iz dijaspore, a sve ih je više upravo zbog pogubne ekonomske politike Vučićeve vlasti koja vodi Srbiju u propast.\nI ne možemo više da ćutimo, mi iz dijaspore pozivamo ovaj narod da se osvesti i da paze za koga glasaju, jer ćemo ostati i bez zemlje i bez naroda.” kaže Boban Jovanović, poverenik za dijasporu Republikanske stranke u Srbiji.\nGospodin Boban Jovanović je predstavnik “International civil defence organisation”, Agencije za podršku civilne odbrane u Ženevi, koordinator zadužen za zemlje Zapadnog Balkana.\nBoban Jovanović je i ekspert za politički marketing, sa dokazanim rezultatima, na primer na Malti je učestvovao kao savetnik Laburista 2013. koji tada dolaze na vlast posle 23 godine opozicionog rada. Odnedavno je savetnik predsednika SNS Makedonije Dragiše Miletića, koji je savetnik premijera Makedonije za nacionalne manjine, a u UN je ambasador dobre volje.\nVideo: Boban Jovanović o Kosovu-Ono što vam nisu rekli\nPočetkom devedesetih, Jovanović je bio član SPO-a, kasnije je formirao Pokret za Ćupriju, da bi potom prešao u Novu demokratiju, gde vrlo brzo postaje visoki funkcioner i član predsedništva stranke.Dolaskom Nove demokratije na vlast posle 5. oktobra 2000. prelazi da živi u Beograd.\nUporedo s politikom, bavio se i novinarstvom. Bio je vlasnik radio stanice TIR, uređivao je lokalnu televiziju „Nemanja“, a sarađivao je s radijom „Slobodna Evropa“ i „Dnevnim telegrafom“. U predsedničkoj kampanji 2008. godine, kao marketinški stručnjak pomogao je kandidaturu Tomislava Nikolića. Pre šest godina odselio se na Maltu i angažovao se u nekoliko međunarodnih organizacija.\nPosle objavljivanja teksta u „Informeru“, kojim je etiketiran kao koordinator stranih službi, koji uz pomoć CIA iz Makedonije rukovodi akcijom svrgavanja Vučića, Jovanović dobija pretnje da će proći kao Oliver Ivanović.\nNedavno je Vučićev glasnik „Informer“ objavio da CIA planira da nasilno obori Vučića i njegove napredne poslušnike s vlasti i da su za vođu te navodne akcije izabrali VukaJeremića. U tekstu se navodi da je u Skoplju 21. maja održan tajni sastanak kod makedonskog premijera Zorana Zaeva, na kome su bili Amerikanac Erik Berns, političar Saša Mirković, vlasnik makedonske televizije „Nova“ Sead Kočan i obaveštajac Boban Jovanović na kome su dogovaralirušenje režima u Srbiji, koje će CIA finansirati. Da podsetimo Erik Berns je bio u izbornom štabu Hilari Klinton, čiju kampanju je Vučić finansirao s dva miliona dolara.\nRepublikanska stranka na čelu sa predsednikom Nikolom Sandulovićem, najoštrije je osudila pretnje Bobanu Jovanoviću, visokom funkcioneru Republikanske stranke, o kojima je obavestila j sve međunarodne institucije i zahtevala od predsednika Srbije Aleksandra Vučića i njegovih “sledbenika” da prestanu stavljanjem “meta” na čelo svih onih koji misle drugačije.\nPrevious article\tPodrška Republikanske stranke na protestu Udruženja CHF Srbija- video Next article\tVeliki korak ka budućnosti koji će doneti mir na Balkanu- video


Izvor: OK radio arhiva vesti 16.01.2017 - Naslovi.net\nHoroskop za 16. januar\nOK radio 16.01.2017\nPred vama je horoskop za ponedeljak 16. januar. Sa srećom. OVAN Uvidjate da se Vaše ideje razlikuju u odnosu na mišljenje većine, ali ne možete da prihvatite neka prosečna merila koja zagovaraju saradnici. Potrebno je da dokažete svoje sposobnosti… »\nTurski avion pao, 37 žrtava, 32 srušene zgrade\nNajmanje 37 osoba je poginulo u padu teretnog aviona kompanije Turkiš erlajns na selo u okolini kirginstanske prestonice Biškeka. Kako se navodi u izveštajima svetskih medija, među stradalima je i četvoro članova posade. Avion tipa Boing 747 na letu… »\nMustafa: Kosovski Srbi nisu i neće biti ugroženi\nPremijer Kosova Isa Mustafa izjavio je u nedelju da kosovski Srbi nisu i nikada neće biti ugroženi i da nema potrebe da ih štiti Beograd, reagujući na izjavu predsednika Srbije Tomislava Nikolića da je spreman da na Kosovo pošalje vojsku ako budu… »\n16.01.2017 OK radio, kategorije


Stopa rasta BDP ‒ dokaz o uspehu ili puka varka – Zrenjanin\nMeđunarodni monetarni fond (MMF) procenjuje da će u 2018. godini Srbija ostvariti rast BDP-a od 3,5 odsto. Po MMF-u, u tekućoj godini rast BDP će na Malti biti 5,7%, u Rumuniji 5,1%, Irskoj 4,5%, Turskoj 4,4%, Luksemburgu 4,3%, Poljskoj 4,2%, Slovačkoj 4%, Sloveniji 4%, Letoniji 4%, Estoniji 3,9%, Bugarskoj 3,8%, Mađarskoj 3,8%, Albaniji 3,7% Češkoj 3,5% … Po stopi rasta BDP iza Srbije biće, na primer, BiH 3,2%, Crna Gora 3,1%, ali i Hrvatska 2,8%, Makedonija 2,8% …\nPo projekciji MMF-a koja se odnosi na države sa razvijenom i naprednom privredom, može se uvideti da će ove godine ekonomije pomenutih zemalja rasti sporije nego što je to slučaj sa Srbijom, Albanijom, Crnom Gorom ili Hrvatskom. U Nemačkoj ona će iznositi 2,5%, Francuskoj 2,1%, Švajcarskoj 2,3%, Švedskoj 2,6%, Finskoj 2,6%, Holandiji 3,2%, Austriji 2,6%… Poređenja radi, projektovani privredni rast SAD-a je 2,9%, Kanade 2,1%, Velike Britanije 1,6%, dok će BDP 19 država članica EU koje su uvele evro, kao celine, rasti po stopi od 2,4%.\n„Šampioni” po stopi rasta BDP-a bi u 2018. godini trebalo da budu: Turkmenistan 6,2%, Bangladeš 7%, Butan 7,1%, Kambodža 6,9%, Indija 7,4%, Mjanmar 6,9%, Filipini 6,7%, Vijetnam 6,6%, Kina 6,6%, Džibuti 6,7%, Libija 16,4%, Obala Slonovače 7,4%, Etiopija 8,5%, Ruanda 7,2%, Senegal 7%,\nIz prethodnog može da se zaključi sledeće: BDP najrazvijenijih i najstabilnijih privreda na svetu raste po nižoj stopi rasta nego BDP nerazvijenih i zemalja u razvoju. Jedan od bitnih razloga za to je što je razvijen svet dostigao zavidan nivo razvijenosti (odnosno BDP-a), te je statistička osnova na koju se stopa rasta računa veoma visoka. Stopa rasta, zapravo, nije ništa drugo nego promena BDP-a izražena u procentima u odnosu na početno stanje (nivo iz 2017. godine, kada je reč o 2018). Sa druge strane, manje razvijene i nerazvijene privrede polaze od niske osnove (nizak nivo BDP-a u 2017), pa i relativno malo povećanje (BDP-a) u procentualnom izrazu deluje veliko. Radi se, dakle, o statističkoj „varci”. Iako se BDP razvijenih zemalja povećava za više dolara, to u procentualnom izrazu izgleda manje, dok u slučaju nerazvijenih manje povećanje BDP-a kada se izrazi u procentima (preko stope rasta) deluje kao veliko. Važno je razumeti da stopa rasta pokazuje brzinu promene, a ne vrednost (veličinu) promene BDP-a.\nIz rečenog sledi i važna pouka iz oblasti razvojne ekonomije – stopu rasta BDP-a ima smisla koristiti kao pokazatelj ekonomskog uspeha samo u veoma dugom roku. Drugim rečima, ono što je najbitnije u vezi sa stopom rasta jeste da je ona tokom dugog niza godina (više decenija) pozitivna i stabilna. Visoka stopa rasta BDP-a u kratkom roku najčešće je signal nekih neodrživih okolnosti ili niske statističke baze na osnovu koje se računa. Ilustracije radi, u periodu od skoro jednog veka (1913-2007) BDP po stanovniku zemalja zapadne Evrope rastao je po prosečnoj godišnjoj stopi od 1,96%, dok je u SAD u periodu od 1870. do 2007. godine rastao prosečno godišnje po stopi od 2,03%.\nRazvojni uspeh, dakle, „leži” u stabilnosti i u kontinuitetu, a ne u brzini privrednog rasta, koji samo na jako dugi rok (više desetina godina) pokazuje efekte za životni standard ljudi.\n← ZAVRŠEN TURNIR U ŽENSKOM KUGLANJU „IRENA KALOČAI“: Pobedila kuglašica „Kristala“\nLanena alva →


Predstavnici liste "Aleksandar Vučić - Zato što volimo Lučane i Dragačevo" prvi predali potpise - LUČANI INFO | Najnovije vesti\nPredstavnici liste “Aleksandar Vučić – Zato što volimo Lučane i Dragačevo” prvi predali potpise\nPredstavnici liste “Aleksandar Vučić – Zato što volimo Lučane i Dragačevo” – Srpska napredna stranka”, prvi su predali potpise za predstojeće lokalne izbore koji će se održati 16. decembra ove godine. Kutiju sa prikupljenim potpisima građana i listom kandidata, Opštinskoj izbornoj komisiji predao je Milivoje Dolović, aktuelni zamenik predsednice opštine.\nDolović je od predsednika stranke Aleksandra Vučića dobio ovlašćenje da preda listu, ali i dužnost da se stara o sprovođenju izbornih radnji.\n„Ovaj broj potpisa je solidan broj s obzirom da je za predaju bilo potrebno 200. To pokazuje da SNS ima veliku podršku naroda opštine Lučani. Očekujem izuzetan izborni rezultat, zahvaljujem se svima koji su nas podržali svojim potpisima, ali i svima onima koji će izaći 16. decembra na svoja biračka mesta i zaokružiti redni broj 1”, kazala je Stambolić.\nMilivoje Dolović je istakao da lista broji 35 kandidata i da je njihov izbor bio usmeren ka teritorijalnoj zastupljenosti čitave teritorije opštine.\n„Zajedno sa našim koordinatorima iz Izvršnog odbora stranke, smatramo da je došlo do formiranja najbolje moguće liste u ovom trenutku. To je lista koja će na određen način oslikati jedinstvo, a što će se svakako pokazati i sigurno najboljim izbornim rezultatom u poslednje vreme“, kazao je Dolović.\nOn je istakao da imajući u vidu da u opštini ima 38 mesnih zajednica , a da je broj odbornika smanjen na 35, svakako da će neke mesne zajednice ostati bez odbornika, ali da su se oni trudili da teritorijalno vežu dve ili više MZ, tako da one neće trpeti zbog nedostatka svog odbornika.\nPrva na listi Vesna Stambolić, je poručila da kao što su prvi predali listu očekuje da će biti prvi u izbornom rezultatu.\n„To ne dovodim u pitanje, naravno očekuje nas naporan rad, ali ovih 915 potpisa nam garantuje da nećemo biti u problemu i očekujemo bolji rezultat nego na prethodnim loikalnim izborima“, kazala je Stambolić.\nMr Radoš Milovanović, generalni direktor preduzeća „MB – Namenska“, izdao saopštenje za javnost


POVLENSKI SABOR - LAJKOVAC NA DLANU\nPeti Povlenski sabor, na kome se održava takmičenje u govorenju zdravica, bira najbolji igrač u kolu, prezentuju narodni običaji i turistički potencijali, ni ove godine nije protekao bez zapaženog učešća Turističke organizacije opštine Lajkovac.\nTO O Lajkovac predstavila se izložbom etno eksponata, tradicionalnog veza i narodnim nošnjama koje je izradila Slađana Đurić, naivnim slikama Vere Ivanković, Milisava Stojanovića i drugih širom bivše Jugoslavije poznatih samoukih umetnika, kao i zdravicom u stihu Milijane Božić, te spletom narodnih kola u izvođenju frulašice Biljane Paunović.\nSvi ovi učesnici programa ne žive u Lajkovcu, ali redovno podržavaju programe TOO Lajkovac i rado stvaraju inspirisani motivima iz ovog mesta. Tako se spontano formira klub stvaraoca iz čitave zemlje pa i inostranstva, koji podržava rad Turističke organizacije opštine Lajkovac i koji volonterski učestvuje u njenom radu. Sve to podseća na vremena kada su se oko lajkovačkog železničkog čvorišta uzanog koloseka okupljali železničari sa sve četiri strane sveta i stvorili najpoznatiju raskrsnicu “Ćirine” pruge u Jugoslaviji.\nU Turističkoj organizaciji Lajkovca se izražava nada, da ovakav način rada postavlja temelje budućem turističkom centru, koji će uz već poznate kulturno istorijske znamenitosti i arheološko nalazište Anine, kada bude privedeno nameni, uspeti da zainteresujuje javnost i postigne popularnost stare stanice u koju je “Ćira” pristizao na svakih deset minuta.


„NAPREDAK“ SRBIJE U SARADNJI S TRIBUNALOM | Institute for War and Peace Reporting\n„NAPREDAK“ SRBIJE U SARADNJI S TRIBUNALOM\nGlavni tužilac Tribunala kaže da njegova kancelarija priznaje „profesionalizam i predanost“ službi koje su zadužene za pronalaženje preostalih begunaca.\nOhrabrujući ambicije Srbije da uđe u Evropsku Uniju, glavni tužilac Haškog tribunala je ukazao na napredak u naporima Beograda da uhapsi dvojicu preostalih osumnjičenika za ratne zločine.\nU svom najnovijem izveštaju Savetu bezbednosti Ujedinjenih nacija, Serž Bramerc (Serge Brammertz) tvrdi kako je „zadovoljan trenutnim nivoom saradnje“ srbijanske vlade.\nMinistri inostranih poslova zemalja EU-a sastaće se naredne sedmice kako bi raspravljali o ovoj oceni i sagledali njene posledice po pristupanje Srbije EU-u.\nPrelazni trgovinski sporazum između 27 država-članica EU i Srbije ostao je zamrznut zbog toga što Beograd nije uhapsio dvojicu osumnjičenika za ratne zločine – bivšeg komandanta bosanskih Srba Ratka Mladića i hrvatskog Srbina Gorana Hadžića.\nSrbija je još u oktobru 2007. potpisala Sporazum o stabilizaciji i pridruživanju (SSP) – što predstavlja korak ka punom članstvu u EU-u – ali su pregovori nakon toga obustavljeni zato što su Holandija i Belgija insistirale na tome da Srbija mora uhapsiti preostale osumnjičenike za ratne zločine pre no što se nastavi procedura njenog prijema u članstvo.\nObraćajući se ove sedmice Savetu bezbednosti UN-a, Bramerc je ukazao na napredak koji je – nakon što je tom organu, koji je zadužen za rukovođenje Tribunalom, predao poslednji izveštaj u junu – ostvaren u nastojanjima Beograda da uhapsi begunce.\n„Nakon mog poslednjeg izveštaja, Srbija je nastavila da unapređuje saradnju sa mojom kancelarijom“, rekao je Bramerc Savetu bezbednosti 3. decembra, prilikom podnošenja novog izveštaja.\n„Moja kancelarija priznaje profesionalizam i predanost poslu operativnih službi koje su zadužene za hvatanje begunaca . . . ove službe sada rade na efikasniji i usaglašen način.“\nBramerc je u junu tvrdio kako veruje da se begunci nalaze „u dometu srbijanskih vlasti“ i zatražio od Beograda da „razvija atmosferu koja pogoduje pojačanoj saradnji sa Kancelarijom tužilaštva [Tribunala]“.\nMladić se tereti da je organizovao genocid koji je 1995. počinjen u Srebrenici, gde su snage bosanskih Srba ubile 8,000 Bošnjaka.\nOn je optužen zajedno sa bivšim predsednikom bosanskih Srba, Radovanom Karadžićem, čije je suđenje počelo u oktobru ove godine, ali je trenutno obustavljeno i nastaviće se u martu 2010.\nBramerc je ove sedmice ukazao i na to da Beograd trenutno sprovodi „razne operativne aktivnosti, uključujući operacijeu potrage“ kako bi uhvatio i Mladića i Hadžića.\n„Srbija mora istrajati u tom naporu sa jasnim ciljem da uhvati begunce“, dodao je Bramerc.\nNije jasno na kakvu će reakciju Bramercove ocene naići u Briselu.\nBilo kakva odluka o odmrzavanju SSP-a između Srbije i EU-a mora biti odobrena od strane svih država-članica EU-a.\nI Holandija je – kao zemlja koja prednjači u zahtevima da Srbija mora uhapsiti begunce pre bilo kakvog napretka u pregovorima o pristupanju EU-u – upoznata sa tužiočevom potvrdom napretka.\n„Pozitivna ocena glavnog tužioca [Tribunala] veoma će uticati na Holandiju kada su u pitanju budući koraci u pristupanju Srbije Evropskoj Uniji, ali pritisak da se saradnja [sa Tribunalom] nastavi mora biti i dalje prisutan“, izjavio je holandski ministar inostranih poslova nakon Bramercovog izlaganja u Njujorku.\nPo rečima holandskog ministra inostranih poslova, Maksima Ferhagena (Maxime Verhagen), o izveštaju i njegovim posledicama po napredovanje Srbije ka EU-u raspravljaće se na sastanku šefova diplomatije zemalja EU-a, koji će se naredne sedmice održati u Briselu.\n„Bramercov izveštaj je pozitivan“, kazao je Ferhagen. „Iduće nedelje ću sa svojim evropskim kolegama razgovarati o tome šta to znači za proces integracije Srbije.“\nU međuvremenu, beogradska vlada ističe da naporno radi na hvatanju Mladića i Hadžića, te upozorava na to da joj dodatni pritisak, koji bi EU vršila u tom pravcu, neće biti od pomoći.\n„Pokušavamo da učinimo sve što je moguće [kako bi uhapsili Mladića i Hadžića] i na tome radimo veoma, veoma naporno“, rekao je predsednik Srbije Boris Tadić u intervjuu kojeg je ove sedmice dao Svetskom servisu BBC-ja. „Ali se to ne radi zbog Evropske Unije, to je zbog Srbije, to je naša odluka. i niko ne mora da nas podseća na to.“\nUoči Bramercovog ovosedmičnog izveštaja, srbijanski ministar inostranih poslova, Vuk Jeremić, zatražio je da Srbiji bude odobren nastavak pregovora sa EU-om.\n„Smatramo da su ispunjeni svi preduslovi da Srbija učini korak napred na putu ka punom članstvu u EU-u. Smatramo da je došlo vreme da se to dogodi“, kazao je Jeremić.\nMeđutim, još uvek postoji zabrinutost u vezi sa time da li je Srbija spremna da pristupi evropskom savezu država.\nČlanica Žena u crnom (organizacije koja štiti prava žrtava rata) i srbijanskog Helsinškog odbora za zaštitu ljudskih prava, Vera Marković kaže kako su – uprkos tome što će napredak ka EU-u biti koristan za njih – građani Srbije još uvek podeljeni u pogledu vlastite evropske budućnosti. Evropske integracije, po njenim rečima, neće pomoći Srbiji da se suoči sa sopstvenom ulogom u sukobima na području bivše Jugoslavije.\n„Ne bi bilo dobro da Srbiji bude dato zeleno svetlo za članstvo u EU-u pre no što Ratko Mladić bude uhapšen i pre no što ova zemlja prihvati odgovornost za političke greške počinjene tokom devedesetih, kao i za sva kršenja ljudskih prava koja su se, kao posledica tih grešaka, dogodila u regionu“, kazala je Markovićeva.\n„Što se tiče članstva u EU-u, ovde ne postoji konsenzus oko toga da li treba ili ne treba da stupimo u EU. Ne postoji ni konsenzus o tome šta se zaista ovde dešavalo tokom devedesetih – što pokazuje da baš ništa nismo naučili iz sopstvenih grešaka.“\nMarkovićeva je naglasila da je za čitav region veoma važno da Mladić i Hadžić završe u Hagu.\n„Ta hapšenja bi doprinela stvaranju bolje političke klime u regionu, kao i sprečavanju nekih budućih ratnih zločina“, rekla je ona. „Što će se mnogo teže postići ukoliko se, umesto toga, stvara atmosfera nekažnjivosti i ukoliko se Srbiji odobri da nastavi put ka punopravnom članstvu u EU-u bez prethodnog ispunjavanja obaveza prema Haškom tribunalu.“\nSimon Jennings je izveštač IWPR-a iz Haga. U pisanju izveštaja sudelovao je i Zoran Glavonjić, beogradski izveštač RSE-a.


Severna Irska - Meridianbet Vesti\nReprezentacije Author:\tKladionica Meridian - 31/05/2016\nSavez osnovan: 1880. godine\nNadimak: Čelični (Norn Iron)\nNajbolji rezultat:Nisu učestvovali do sada\nNajviše nastupa:Aaron Hughes (96)\nVodeći strelac ekipe:Kyle Lafferty (16)\nSeverna Irska nikad nije poslala tim na UEFA Evropsko prvenstvo, ali su sjajnu kampanju u kvalifikacijama za EURO 2016 u Francuskoj završili na neočekivanom prvom mestu u grupi F.\nUprkos nekim nezaboravnim pobedama, Severna Irska nikad nije slala tim na završni turnir Evropskih prvenstava do sada, iako su ranije bili najbliže 1984. kada su savladali nosioce grupe Zapadnu Nemačku, kod kuće i u gostima. Nasuprot tome, zabeležili su tri nastupa na Svetskim prvenstvima, prvi put 1958. gde dolaze do četvrtine finala, drugi put 1982. sa čuvenom pobedom nad domaćinom Španijom, i 1986. gde su takmičenje napustili posle grupne faze. Kao najboljeg strelca svih vremena za Severnu Irsku, velikog Džordža Besta nikad nije poslužila sreća da igra na završnom turniru velikog takmičenja.\nSadašnji tim pod vođstvom trenera Majkla O’Nila, dobiće priliku da zablista na velikoj sceni u Francuskoj. Severna Irska je prvi put bila na pragu četvrtine finala kada je dobila Poljsku sa ukupno 4-0, a izgubila od kasnijeg pobednika Španije. Ekipa Bilija Bingama je savladala Zapadnu Nemačku sa 1-0 u Belfastu i u Hamburgu tokom kvalifikacija za EURO 1984. Ali su zbog lošije gol razlike bili uskraćeni od Zapadne Nemačke za plasman na završni turnir i nastup na velikoj sceni.\nTokom kvalifikacija za EURO 2008, pobedili su Španiju (3-2), Švedsku i Dansku (2-1), ali su ipak završili kao treći u grupi.\nTim Najdžela Vortingtona je odlično počeo kvalifikacije za EURO 2012, nakon startne pobede nad Slovenijom, i 0-0 sa Italijom, pobednikom Evropskog prvenstva, ipak su završili kvalifikacije kao pretposlednji u grupi.\nRekord Dejvida Hilija od 13 golova u kvalifikacijama za EURO 2008, izjednačen je od strane Roberta Levandovskog u kvalifikacijama za EURO 2016.\nTags:Euro 2016, nastup, plasman, rekord, Severna Irska, UEFA, završni turnir


Pretnje Lufthanzi američkim sudom i milionskim odštetama\nPosle centralne komemoracije za 150 žrtava pada aviona "Džermanvingsa", analiza te tragedije ulazi u novu fazu u kojoj se u debati o odšteti pojavljuju i pretnje američkim sudovima, u slučaju da kompanija ne stavi na raspolaganje dovoljno novca, prenose danas nemački mediji.\nKada je reč o američkim i nemačkim sudovima, mediji javljaju da su u Americi odštete puno više nego u Nemačkoj, pošto se tamo i emocionalne posledice gubitka najmilijih računaju.\nGimula je istakao da on želi za svoje klijente, članove porodica žrtava u Nemačkoj, da obezbedi i nadoknadu zbog emocionalne štete i da bi tako ta odšteta mogla da bude do milion i po evra po putniku.\nAdvokat Gimula je rekao da će se američko sudstvo ionako već pozabaviti slučajem pada "Džermanvingsa", pošto su tu nastradali i američki državljani i ukazao da je, prema američkoj pravnoj tradiciji, moguće da se pred americkcim sudovima obradjuju i slučajevi žrtava druge nacionalnosti.\n"Porodicama žrtava je potrebno puno novca kako bi svoj život dalje oblikovale bez osoba koje su izgubile", rekao je danas advokat žrtava Kristof Velens za nemačku televiziju "Feniks" i dodao da je za porodice važna odgovarajuće visoka odšteta, kao podrška u svakodnevnom životu.\nOn je rekao da je u slučaju porodice koju on zastupa, petoro dece izgubilo svoje roditelje i naveo da je pitanje krivice, iz njegovog ugla definitivno razjašnjeno i da, kao što je istraga pokazala, odgovornost za to snosi kopilot Andreas Lubic.\nKompanija "Lufthanza" počela je nedavno sa isplatom po 50.000 evra hitne pomoći porodicama žrtava pada aviona "Džermanvingsa".\nKonačna novčana suma obeštećenja za žrtve pada "erbasa A-320", koji je, prema istrazi, depresivni kopilot Lubic namerno izveo, biće tek kasnije poznata, prenose mediji.\nOsiguravajući konzorcijum "Lufthanze" obezbedio je 300 miliona evra za troškove pada aviona.\nTragedija "Džermanvingsa" izazvala je brojne diskusije o bezbednosti i boljoj medicinskoj kontrli letačkog osoblja.\nŠTRAJK U ARGENTINI Državna aviokompanija otkazuje sve letove u utorak


RTCG - Radio Televizija Crne Gore - Nacionalni javni servis :: Svijet :: Ove sedmice bez odluke o odlaganju Bregzita\nJUNKER SMATRA 20. 03. 2019. 10:13 >> 09:39 0\nOve sedmice bez odluke o odlaganju Bregzita\nOdluka o odlaganju Bregzita najvjerovatnije neće biti donijeta ove sedmice na samitu Evropske unije (EU), kazao je predsjednik Evropske komisije Žan-Klod Junker i dodao da bi lideri bloka mogli sljedeće sedmice ponovo da se sastanu.\nOčekuje se da će britanska premijerka Tereza Mej danas zatražiti od EU odlaganje Bregzita.\nJunker je rekao da do sada nije dobio pismo britanske premijerke.\n"Moj je utisak da ove sedmice, na Evropskom savjet,u neće biti donijeta odluka, ali da ćemo vjerovatno morati ponovo da se sastanemo sledeće nedjelje", rekao je Junker za njemački radio Dojčlandfunk, prenosi AP.\nJunker je poručio da neće biti novih pregovora ili dodatnih garancija, navodi Rojters.\nTV Skaj je, pozivajući se na neimenovani izvor britanske vlade, javio da će Mej danas od EU da zatraži kratko odlaganje Bregzita.\nI dalje moguć sporazum o Bregzitu\nZakon o sprječavanju Bregzita bez sporazuma\nŠta ako Džonson odbije da traži odgađanje Bregzita?


Studija: Robotska hirurgija nema značajnih prednosti nad klasičnim metodama (video) – Zavera\nStudija: Robotska hirurgija nema značajnih prednosti nad klasičnim metodama (video)\nZTP 5. jula 2021.\t0 Komentara\nIstraživanje objavljeno u časopisu Annals of Internal Medicine upoređivalo je robotizovanu internu hirurgiju sa laparoskopijom, otvorenom hirurgijom i slučajevima gde je više metoda korišćeno istovremeno, i otkrila da robotska tehnologija ne donosi bitnije prednosti.\nAnaliza je obuhvatila 50 studija sa ukupno 4.898 pacijenata, otkrivši da u većini slučajeva nije bilo razlike u operativnim komplikacijama, promeni zahvata ili dugoročnim rezultatima između robotske hirurgije i drugih metoda. Od 39 slučajeva gde je bilo komplikacija, samo četiri je uspešnije sanirano primenom robotike..\nGeneralno, operacije uz pomoć robotike trajale su duže nego kod laparoskopije, ali nije uočena značajnija razlika u poređenju sa otvorenom hirurgijom. Istraživači su zaključili da „trenutno nema jasne prednosti“ robotske hirurgije u odnosu na druge metode, dodajući da će „usavršavanje, konkurencija i smanjenje troškova doneti bolje kliničke ishode i prevazići trenutne manjkavosti“.\nIstraživači su analizirali iskustva hirurga u radu sa robotskim pomagalima i ustanovili da nema većih odstupanja. Rezultati istraživanja verovatno će biti udarac za programere i zagovornike robotske hirurške tehnologije, dok predmetno tržište nastavlja da raste. Globalno tržište hirurške robotike procenjeno je na 2,3 milijarde dolara u 2020., i očekuje se njegovo dalje širenje po godišnjoj stopi od 21,6% do kraja ove decenije.\nNajla Danani, doktorka opšte hirurgije sa Univerziteta u Teksasu i koautorka studije, kaže da će „najveći izazov biti prevazilaženje ličnih uverenja do kojih drže mnogi kliničari, ne samo u vezi da robotikom, već i sa određenim aspektima medicine koji nisu podržani dokazima. „Iako verujemo da robotika ima jasnu budućnost i ulogu u medicini, to gotovo sigurno neće biti njena trenutna verzija. Dok se okrećemo budućnosti, potrebno je bezbedno i pažljivo usvajanje ove tehnologije, uz jasnu procenu rizika i koristi.“\n(medicaldevicenetwork-ZTP, foto: Visage Technologies)\nTagovi:istraživanje, tržište, robotika, operacija, hirurgija, robotska, prednosti, analiza, studija, pacijenti, programeri, rast\nNemačka: Bivši direktor BfV-a ponovo osudio imigracionu politiku Merkelove


Audicija za mesto glavnog vokala u bendu By-Pass! - Rock SvirkeRock Svirke\nPančevački sastav By-Pass organizuje audiciju za mesto glavnog vokala u bendu! Ovaj sastav, čiji je povratnički album Pustinjom objavljen u septembru prošle godine pokupio sjajne kritike u zemlji i u regionu, našao se u vrhu skoro svih muzičkih top lista za album godine, nedavno je sporazumno prekinuo saradnju sa dosadašnjim pevačem Ivanom Ristanovićem i traži novog harizmatičnog člana sa kojim će uspešno nastaviti dalje zacrtanim putem.\nAkcenat u narednom periodu rada benda bude na svirkama, s obzirom da je koncertna promocija albuma Pustinjom tek započeta. Nastupi po Srbiji i regionu su uveliko isplanirani, datumi nekih koncerata već potvrđeni tako da će novoizabrani vokal biti u prilici da ubrzo nastupa uživo sa bendom. Paralelno sa koncertnim dešavanjima, By-Pass će raditi i na novim autorskim idejama pa će i sa te strane novi pevač moći da pokaže svoju kreativnu stranu i tako postane punopravni član benda.\nVokalne predispozicije bududeg pevača By-Pass-a treba da budu u približnim okvirima dosadašnjih vokala na prethodnim albumima ali bez obaveze da se isti imitira. Žanrovski se bend kreće u pravcu „New Prog“ i „Alternative Metal“ podžanrova, što samo po sebi daje veliku širinu u pevačkom izvođenju. Iako čvrstog zvuka baziranom na teškim distorzijama, By-Pass nema potrebu za standardnim „metal“, „growl“ i vokalima sličnog tipa. Neko ko se po senzibilitetu i atmosferi pronalazi u vokalima bendova Anathema, Oceansize, Paradise Lost, 30 Seconds To Mars, Tool, Depeche Mode, Karnivool, IAMX, Deftones, Leprous, U2, Dead Letter Circus, Radiohead, Gotye, Brendan Perry (Dead Can Dance), Peter Gabriel,… mogao bi lako da se uklopi i u By-Pass.\nSvi zainteresovani za audiciju se mogu prijaviti slanjem mejla menadžmentu benda, na office@rocksvirke.com sa napomenom u naslovu za audiciju za mesto glavnog vokala u bendu By-Pass. U mejlu od ličnih podataka treba da budu ime i prezime kandidata, godište, mesto stanovanja, broj telefona a poželjno je poslati i svoju fotografiju. Takođe bi bilo dobro ukratko pomenuti dosadašnje vokalno iskustvo – da li je i u kom bendu ili solo pevao do sada, eventualno neki audio/video link, itd.\nKonkurs za mesto vokala u bendu By-Pass će trajati do petka 24. aprila u ponoć, a 25. i 26. aprila će odabrani kandidati biti kontaktirani od strane benda i upućeni u pojedinosti oko audicije, koja će uslediti ubrzo potom.


Ruski reaktor će zagrejati hladni Harbin Ruski reaktor će zagrejati hladni Harbin – Personal magazin\nRuski reaktor će zagrejati hladni Harbin\nKina je ponudila DK „Rosatom“ da sagradi dva energetska bloka AC u Harbinu. Ovo je saopštio zamenik generalnog direktora kompanije Genadij Saharov. Delegacije „Rosatoma“ će u najskorije vreme otputovati u…\nKina je ponudila DK „Rosatom“ da sagradi dva energetska bloka AC u Harbinu. Ovo je saopštio zamenik generalnog direktora kompanije Genadij Saharov. Delegacije „Rosatoma“ će u najskorije vreme otputovati u Kinu radi pregovora i ocene terena za izgradnju objekta.\nRusko-kineski kontakti u oblasti atomske energije su se ponovo aktivizirali ovog leta. Krajem jula ZAO „Rusatom Overseas“ i CNNC New Energy potpisali su memorandum o projektu za izgradnju plutajućih atomskih elektrocentrala. Ove nuklearke mogu da obezbede snabdevanje električnom energijom kako teško pristupačnih naselja, tako i velikih industrijskih objekata, između ostalog, naftne platforme. A sad se razmatra mogućnost izgradnje AC u Harbinu. Zasad nisu saopšteni detalji projekta. Međutim, stručnjaci ističu da će novi energetski blokovi verovatno biti sagrađeni po tehnologiji koja je primenjena u Tjanvanskoj AC.\nSaradnja između Rusije i Kine u oblasti atomske energetike traje već nekoliko decenija. Rusija je izgradila i pustila u pogon prvu fazu – dva energetska bloka u najvećoj AC u Kini – Tjanvanskoj. Po mišljenju stručnjaka, energetski blokovi koji rade u okviru AC su najmoderniji, najbezbedniji i najsigurniji u Kini. Istina, njihova izgradnja je trajala više nego što je prvobitno planirano. Zato je Kina napravila pauzu u atomskoj saradnji s Rusijom. Istovremeno, zapaža se ponovni porast interesovanja Kine za projekte dveju zemalja u nuklearnoj sferi, – ističe direktor Centra za energetiku i bezbednost Anton Hlopkov.\nU Kini aktivno rade i američke, i francuske kompanije. Međutim, sudeći po najnovijim informacijama Kina je zainteresovana za širenje saradnje s Rusijom. Ovo je delimično vezano za opštu geopolitičku situaciju i Kina vidi potrebu za daljom diverzifikacijom svojih atomskih projekata. Rusija je izgradila četiri faze fabrike za obogaćeni uran na kineskoj teritoriji. Zaključen je sporazum o realizaciji projekata izgradnje trećeg i četvrtog energetskog bloka Tjanvanske AC, čije se uvođenje u eksploataciju planira do 2017. godine.\nStručnjak ističe da kinesko rukovodstvo, po pravilu, zaključuje ugovore o izgradnji AC s izvođačima iz različitih zemalja. Stvaranje konkurentske sredine za strane kompanije omogućava kineskoj strani da zaključuje ugovore po maksimalno povoljnim uslovima za sebe. Osim toga, Kina često ocenjuje vrednost radova po domaćim kinskim cenama, što sigurno ne odgovara interesima stranih partnera.\nZbog toga perspektiva saradnje između Rusije i Kine na izgradnji AC u Harbinu u mnogome zavisi od toga da li će stručnjaci dveju zemalja uspeti da se dogovore o ceni, – smatra Anton Hlopkov. U principu, Rusija može pristati i na finansijske ustupke pošto je zainteresovana za širenje svog prisustva na perspektivnom kineskom tržištu. U Kini trenutno radi 18 nuklearki, još 28 se gradi. Očekuje se da će do 2020. godine Kina izbiti na treće mesto u svetu po broju energetskih blokova posle SAD i Francuske, a da će se za deset godina izjednačiti s američkim tržištem AC. Za Peking, koji teži ka tome da smanji emitovanje gasa po tipu „staklene bašte“ u atmosferu i da smanji zavisnost od uvoza ugljovodonika, tržište atomske energije predstavlja prioritet. Dakle, ako Rusija uspe da osvoji bar mali deo ovog tržišta, to će predstavljati veliki uspeh.\nRuski reaktor će zagrejati hladni Harbin was last modified: August 19th, 2014 by Redakcija\nPrimećene genetske mutacije na flori i fauni pored Fukušime


Vidović: Zdravstvu povećanje plate šest odsto, ostalima pet odsto - Leutar.net\nBANJALUKA – Ministarka finansija Republike Srpske Zora Vidović rekla je da je prijedlog Vlade Republike Srpske da povećanje plata u zdravstvu bude šest odsto, a ostalim radnicima u Srpskoj pet odsto.\nObrazlažući na posebnoj sjedinci Narodne skupštine Republike Srpske set zakona kojima se uređuje povećanje plata i poboljšanje materijalnog položaja svih radnika u Srpskoj, Vidovićeva je istakla da će sve ove plate imati i dodatno povećanje po osnovu povećanja dohotka koji je neoporeziv.\nOna je rekla da je za povećanje plata zaposlenima u zdravstvenim ustanovama u javnom sektoru Republike Srpske od šest odsto od juna do decembra potrebno dodatno izdvojiti 11,9 miliona KM.\nKada je u pitanju pomjeranje koeficijenata za zdravstvo, Vidovićeva je rekla da je direktorima javnih zdravstvenih ustanova koeficijent povećan za tri odsto, nekvalifikovanim radncima za 12 odsto, dok su ostali koeficijenti u prosjeku povećani za šest odsto.\nOna je navela da je kod zdravstva povećan i koeficijent za dežurstvo za 11,1 odsto.\nVidovićeva je rekla da se plate zaposlenih u visokom obrazovanju povećavaju za pet odsto, da to iznosi 2.330.000 KM do kraja ove godine, dok su koeficijenti povećavani od 1,4 do 7,4 odsto.\nGovoreći o osnovnom i srednjem obrazovanju i đačkim domovima, Vidovićeva je navela da su u ovim oblastima plate povećane za pet odsto, te da je za to do kraja godine potrebno izdvojiti dodatnih 8.955.000 KM, a 400.000 KM za institucije kulture.\nOna je rekla da su ovdje koeficijenti povećavani od 2,5 do 7,7 odsto.\nKada je riječ o povećanju plata u institucijama pravosuđa, bez sudija i tužilaca, Vidovićeva je istakla da je za povećanje plate od pet odsto u pravosuđu potrebno izdvojiti 1.437.400 KM.\nOna je navela da su niža i srednja stručna sprema u ovoj oblasti imale povećanje koeficijenata od 6,67 odsto do 10,37 odsto, a kod više i visoke stručne spreme od 1,64 odsto do 4,72 odsto.\nVidovićeva je rekla da je kod Ministarstva unutrašnjih poslova Republike Srpske predviđeno povećanje plata od pet odsto i to iznosi 5.256.900 KM, dok su ravnomjerno povećani koeficijenti za sve zaposlene.\nPrema njenim riječima, za povećanje plata za sve ove institucije u budžetu Republike Srpske do kraja ove godine ukupno treba obezbijediti 30,4 miliona KM.\nVidovićeva je istakla da je Vlada Republike Srpske donijela odluku o povećanju najniže plate u Republici Srpskoj, koja će od juna iznositi 540 KM.\nOna je napomenula da u Republici Srpskoj trenutno najniža plata iznosi 276 evra, u Federaciji BiH 208 evra, Srbiji 272 evra, Crnoj Gori 222 evra, te Sjevernoj Makedoniji 247 evra.


Obraćanje predsjednice Skupštine povodom osamnaest godina od ubistva Duška Jovanovića – СНП\nObraćanje predsjednice Skupštine povodom osamnaest godina od ubistva Duška Jovanovića\nНема коментара на Obraćanje predsjednice Skupštine povodom osamnaest godina od ubistva Duška Jovanovića\nPredsjednica Skupštine Crne Gore Danijela Đurović obratila se javnosti povodom osamnaest godina od ubistva glavnog i odgovornog urednika lista „DAN“ Duška Jovanovića.\n„Danas se obilježava punih 18 godina od svirepog ubistva direktora i glavnog i odgovornog urednika dnevnog lista „Dan”, Duška Jovanovića. Propušteno vrijeme od ovog gnusnog zločina, kao i neadekvatan odgovor institucija, ostaju bolna opomena Crnoj Gori da, u cilju demokratizacije našeg društva, ovaj i slični nemili događaji moraju imati suštinski i konačan sudski epilog.\nKao predsjednica Skupštine Crne Gore, apelujem na nadležne institucije – Vrhovno državno tužilaštvo i novog Glavnog specijalnog tužioca, da učine sve kako bi se ovaj neljudski čin što prije rasvijetlio i kako bi bili kažnjeni oni koji su oduzeli život Dušku Jovanoviću.\nJasno je da bez adekvatnog razrješenja ovog slučaja ne može biti ni istinske slobode medija i novinara u Crnoj Gori, pa samim tim neće moći biti ostvaren vidljiv napredak u uspostavljanju vladavine prava, što je jedan od zahtjeva naših evropskih partnera i naša obaveza i na unutrašnjem i na međunarodnom planu.\nSamo suštinskim i odlučnim djelovanjem na polju zaštite i pružanja sigurnosti novinarima i medijima možemo smanjiti napade kojima su oni i danas izloženi. Podsjećam da je Skupština Crne Gore u decembru 2021. godine usvojila izmjene Krivičnog zakonika kojima je propisana jača krivičnopravna zaštita novinara, i to smatram velikim napretkom u regulisanju i poboljšanju njihovog statusa. Vjerujem da su ove izmjene prvi važan korak koji će doprinijeti jačanju bezbjednosti novinara, kao i smanjivanju autocenzure koja se često dešava kao posljedica nesigurnog ambijenta za rad medijskih poslenika.Put do istine u Crnoj Gori nikada nije bio lak, a za slobodnu riječ davalo se mnogo, nekad i život. Nema slobode medija dok se u potpunosti ne razriješe slučajevi napada na novinare i dok se ne procesuiraju svi odgovorni. Bez tih preduslova ni Crna Gora se neće moći dalje izgrađivati kao demokratsko društvo, niti će moći da napravi potrebne iskorake u procesu evropskih integracija.\nCijelo crnogorsko društvo ima obavezu da radi na stvaranju odgovorne i bezbjedne države, u kojoj ćemo se svi osjećati slobodno.“\n← SNP NIKŠIĆ: DEMOKRATE NEKADAŠNJI MOTO ZAMIJENILI SA – PODJELE PO SVAKU CIJENU → Saopštenje za javnost


"Odvratna i opasna informacija MUP-a RS o lociranjiu vehabija" - Kozarac.ba\n“Odvratna i opasna informacija MUP-a RS o lociranjiu vehabija”\nU povodu zvanične informacije Ministarstva unutrašnjih poslova Republike Srpske o lociranju navodnih vehabija u 14 općina toga entiteta, Služba za odnose s javnošću Rijaseta Islamske zajednice u Bosni i Hercegovini izdala je saopćenje za javnost koje prenosimo u cijelosti.\n“Zvanična informacija Ministarstva unutrašnjih poslova Republike Srpske koju je potpisao ministar Stanislav Čađo, u medijima objavljena 4. decembra, prema kojoj su osumnjičeni za terorističke aktivnosti muslimani u svim mjestima gdje je zabilježen imalo značajniji povratak, kao što su Janja, Kozarac; Bratunac, Srebrenica i ostala spomenuta mjesta, te u kontekst terorizma dovođenje džamija, ramazana, iftara i drugih legitimnih aktivnosti Islamske zajednice i muslimana predstavlja sraman, odvratan i opasan čin koji mora naići na odlučnu osudu svih domaćih i međunarodnih političkih predstavnika.\nU informaciji Stanislava Čađe se ne spominje četnički pokret, odnosno nasljednici i čuvari tradicije masovnih koljača i ubica muslimana u Bosni i Hercegovini i Sandžaku tokom Drugog svjetskog rata i agresije na Bosnu i Hercegovinu od 1992. do 1995. godine. Četnička organizacija je registrirana, ima svoje organe, predstavnike i međunarodnog je karaktera, za razliku od navodnog vehabijskog pokreta koji nije nigdje registriran, nema adrese i organa da bi se moglo govoriti o pokretu ili organizaciji. Dakako, ako postoji vehabijska organizacija ili pokret pozivamo nadležne državne organe da obznane adresu, vrijeme i mjesto registracije, organe pokreta, karakter i ostale nužne informacije.\nInformaciju, u kojoj se prepoznaje opasna namjera prema muslimanima, napravilo je Ministarstvo unutrašnjih poslova Republike Srpske, dakle isto ono Ministarstvo koje je presudama Haškog tribunala i Međunarodnog suda pravde u Hagu označeno da je bilo izvršilac genocida u Srebrenici 1995. godine. Jesu li se u Srebrenici 1995. godine izvršioci genocida iz sastava Ministarstva unutrašnjih poslova Republike Srpske borili protiv vehabija, ili sada MUPRS priprema novi genocid u Srebrenici tako što preživjele žrtve genocida označava vehabijama i legitimnom metom za srpske ekstremiste?\nIslamska zajednica u Bosni i Hercegovini informaciju Ministarstva unutrašnjih poslova RS-a shvata kao ozbiljnu prijetnju i pripremu za novi genocid i progon Bošnjaka muslimana. One koji su zaboravili treba podsjetiti na primjer beogradske revije „Duga“, koja je pred početak agresije i genocida konstantno širila strah od islama i muslimana, blatila Islamsku zajednicu i njene predstavnike, a džamije označavala opasnim mjestima i ezan pozivom na rat. Na takvoj medijskoj podlozi, revija „Duga“ nije bila jedina, izvršena je priprema ubica i jedinica koje su krenule na Bosnu i Hercegovinu i počinile najteže zločine nad Bošnjacima, kao što su etničko čišćenje, masovna ubistva, progoni i genocid.\nInformacija MUPRS-a potvrđuje da politika sijanja straha i pripreme novih ubica i zločinaca ima kontinuitet što najbolje ilustriraju ovakve zvanične propagandističke informacije i izjave srpskih političkih predstavnika. Osuđena zločinka Biljana Plavšić je govorila da su muslimani genetski kvaran materijal, a Milorad Dodik tvrdi kako se muslimanima ne može vjerovati i kako je neprihvatljivo da sude sudije muslimani. Nakon što je očišćena polovina BiH od Bošnjaka muslimana, sada se priprema teren da se očisti taj dio BiH od onih koji su se vratili, zatim da se protjeraju muslimani koji se nalaze u blizini entitetske linije, a nakon toga to što preostane malo muslimana u Bosni i Hercegovini stavi pod srpsku kontrolu.\nPredstavnici Republike Srpske pokazuju da su za njih svi muslimani vehabije, da su svi muslimani za njih potencijalni teroristi, pogotovo kada dođe ramazan, kada se iftare i kada odlaze u džamiju. A kada srpska politika, ona koja baštini vrijednosti četništva i genocida, muslimane proglasi teroristima, to znači da se mogu očekivati novi zločini, ubistva i progoni muslimana.\nNažalost, muslimani i Islamska zajednica ne osjećaju samo pritiske iz Republike Srpske, nego i od pojedinih medija iz Federacije BiH koji sistematski rade na kompromitaciji Islamske zajednice, širenju straha od islama, muslimana i džamija i koji po Federaciji Bosne i Hercegovine tragaju za navodnim vehabijama, a potom prave montirane izvještaje o pronalasku navodnih vehabija u našim džematima. I jedni i drugi imaju isti cilj i proizvode iste posljedice. Ova grupa medija navodne vehabije „ganja“ po Federaciji Bosne i Hercegovine i „otkriva“ ih u džematima i optužuje Islamsku zajednicu, dok MUPRS „ganja“ vehabije po RS-u s ambicijom da svoje istražne radnje prenese na cijelu BiH, ali i oni džamije vezuju za terorizam i vehabije. Po čijem nalogu se provode ove zajedničke aktivnosti protiv muslimana i Islamske zajednice?\nIslamska zajednica također želi ukazati muslimanima, posebno našim džematima i imamima u bošnjačkoj dijaspori, na potrebu opreza, zbog postojanja bojazni da se u nekim slučajevima planski usmjeravaju pojedina lica od obavještajnih službi radi radikaliziranja i kompromitacije muslimana Bošnjaka i Islamske zajednice. Indikatvino je da je u Gornjoj Maoči bio ili jeste prisutan znatan broj potpuno nepoznatih osoba iz Srbije ili Beča a koje imaju vrlo radikalne i ekstremne stavove, kaže se u saopćenju Službe za odnose s javnošću Rijaseta Islamske zajednice u Bosni i Hercegovini.\nSASTANKA GO SSDBiH, LONDON 8-11 Decembar 2011\nMUP RS-a locirao vehabije u okolini 14 općina?!


MILOVANOVIĆ, SNSD: Većina članica Koalicije za opoziv gradonačelnika :: Dešavanja u Bijeljini ::\n25. June 2022. / 07:20\nMILOVANOVIĆ, SNSD: Većina članica Koalicije za opoziv gradonačelnika\nŠef Kluba odbornika SNSD-a u Skupštini grada Bijeljina Miroslav Milovanović izjavio je Srni da je većina članica Koalicije “Dogovor za Bijeljinu” za opoziv gradonačelnika, te da se za nekoliko dana na sjednici Gradskog odbora SNSD-a očekuje odluka o ovom pitanju.\n“Evidentno je da se Gradska uprava `pokrenula sa mrtve tačke`, te da se desio niz pozitivnih stvari u Gradu, ali tek nakon najave SNSD-a i Koalicije `Dogovor za Bijeljinu` o mogućem zahtjevu za opoziv gradonačelnika koji se očekuje nakon sastanka koji bi trebalo da bude održan ovih dana”, rekao je Milovanović.\nPrema njegovim riječima, činjenica je da je Gradska uprava pokrenula neka pitanja i da je učinjeno niz pozitivnih stvari.\n“Zaključak sa sastanka koji smo imali krajem septembra bio je da će se oko 15. oktobra donositi odluka o mogućem opozivu. Tada je konstatovano ono što je bilo evidentno u tom trenutku – od kada je gradonačelnik došao na tu poziciju ništa nije urađeno u vezi sa razvojnim projektima koji su u nadležnosti Gradske uprave, da oni stoje i pomaka nema”, rekao je Milovanović.\nOn je naveo da je Koalicija “Dogovor za Bijeljinu” trenutno u završnim pregovorima o tome da li će se donijeti odluka da se ide u opoziv ili ne.\n“Naše konsultacije su bukvalno na dnevnom nivou, očekujemo narednih dana da predsjednik Gradskog odbora SNSD-a Bijeljina /Vladimir Lazić/ zakaže sjednicu na kojoj ćemo mi na nivou bijeljinskog odbora donijeti definitivnu odluku. Ne znam kakva će ona biti”, rekao je Milovanović.\nOn je istakao da je veoma važno što je poruka vrha SNSD-a da je ovo pitanje-pitanje Bijeljine, njenih građana, političkih partija koje u njoj djeluju, te da se oni u to neće miješati, ali će podržati odluku Gradskog odbora.


Štada odgovorila na potrebe tržišta rekordnom proizvodnjom - Nira Press\nPočetna » Štada odgovorila na potrebe tržišta rekordnom proizvodnjom\nFarmaceutska kompanija Štada, u okviru koje posluje i Hemofarm, uspešno je odgovorila na rastuću potražnju za lekovima i drugim zdravstvenim proizvodima, postavljajući novi rekord u obimu proizvodnje. Obim proizvodnje u martu ove godine za 10 odsto je veći u odnosu na istorijski uobičajeni nivo. Samo tokom prošlog meseca Štada je proizvela više od 63 miliona pakovanja lekova odnosno 1,2 milijarde jedinica\n“Neizmerno sam ponosan na to kako su ne samo naše koleginice i kolege iz proizvodnje, obezbeđenja kvaliteta i logistike, već i naši zaposleni koji rade od kuće, širom sveta pojačali svoj rad kako bi nastavili isporuku lekova u ovim izazovnim okolnostima“, istakao je Peter Goldšmit, izvršni direktor Štade i dodao da su u ovom trenutku najvažniji zdravlje i bezbednost svih zaposlenih.\nŠtadini pogoni za proizvodnju, pakovanje i logistiku nalaze se na njenim glavnim tržištima, kao što su Nemačka, Rusija, Srbija, Velika Britanija i Vijetnam. Kompanija se zahvaljuje svim eksternim partnerima kojih je više od 300, jer su joj čak i u ovim teškim vremenima pružili podršku u isporuci lekova. Posebno veliki napori uloženi su upravo u distribuciju proizvoda i logistiku, kako bi lekovi u najkraćem roku bili dostavljeni pacijentima širom sveta.\nU bliskoj saradnji sa partnerima, od početka krize uzrokovane korona virusom Štada povećava zalihe sirovina i gotovih proizvoda, dok obezbeđenje dodatnog prostora za skladištenje pomaže da se proizvodi čuvaju što je moguće bliže kupcima.\n“Iako ceo naš tim tehničkih operacija u ovom trenutku naporno radi na zadovoljavanju visoke potražnje za našim proizvodima, ozbiljno shvatamo i našu obavezu da u ovom trenutku zaštitimo zdravlje i dobrobit naših koleginica i kolega i njihovih porodica“, kaže Miguel Pagan, direktor tehničkih operacija Štade.


RANKIĆ: MARKOVIĆ JE ODAVNO ČLAN VLAŠKE STRANKE | MEDIJA CENTAR BOR - Borski Info - centar - Gradjanska čitaonica Evropa\nRANKIĆ: MARKOVIĆ JE ODAVNO ČLAN VLAŠKE STRANKE\n-Danas je doneta odluka o privremenom finansiranju u opštini Bor za 2010. godinu i to je pre svega zrelost članova Opštinskog veća da prevaziđu sujetu i da izađemo u susret zaposlenima koji više od mesec dana nisu imali nikakva primanja- rekao je na nedavnoj konferenciji za medije Branislav Rankić, predsednik opštine Bor.\n-Međutim,nastavio je Rankić, ovu konferenciju za novinare hoću da iskoristim da podsetim na doslednot i nedoslednost, na moralnu hipokriziju u opšptini Bor ljudi koji se bave politikom na lokalnom nivou , ali i da vam pokažem na koji način se ljudi ponašaju u različitim vremenima i koliko su nedosledni u političkom životu.. Ja sam rešio da svima vama podelim danas papire koji će vam pokazati koliko je ko dosledan i zašto nije usvojena odluka o budžeta. Malopre ste imali priliku da čujete da odluka o budžetu nije usvojena između ostalog i što nije bilo političke želje. Setite se izjave predstavnika VDSS, obzirom da je Dragan Marković odavno član VDSS, a da pomenem i DSS. Razlog za neusvajanje budžeta oni su naveli neka tri miliona za specijalizovane usluge za Javnu ustanovu Sportski centar…\n-Kakvi to dupli standardi i dupli politički morali vladaju u opštini Bor među nosiocima lokalnih političkih funkcija i predstavnika političkih stranaka na lokalu? Ta nova politička zvezda na nebu iznad Bora, Dragan Marković, jeste „zvezda padalica“. On dođe i ispriča pred novinarima kako je analizirao budžet, a ja sam vam na jednom papiru pokazao kako on analizira budžet za 2009. a kako za 2010. godinu. I što je najcrenje, uspeo je u to da ubedi i Predraga Balaševića…\nBranislav RankićMarkovic clan VdssOpstina Bor\nPrethodni članakDRAGAN MARKOVIĆ: RANKIĆ SE SLUŽI NEISTINAMA, ALI JA IZ OPŠTINE ODLAZIM ČISTA OBRAZASledeći članakPlaća pevaljke, ne da za azil


Mladi u Sanskom Mostu predstavili plan protiv nasilja|Genesis Project\nUčenici Armin Bahtić, Sadmir Kamerić, Sakiba Huseinović i Ramo Muratović predstavili su juče u Sanskom Mostu akcioni plan “Rekonstrukcija ulaza”, čiji je cilj popravka ulaza u Mješovitu srednju školu koja broji oko 900 učenika koji dolaze sa cijelog područja ove opštine Sanski Most.\nOvaj akcioni plan, učenici su osmislili u okviru projekta „Mehanizam podrške prevenciji nasilja i smanjenju rizika od oružja“, koji pod pokroviteljstvom UNICEF BiH i Švedske međunarodne agencije za razvoj i saradnju realizuje Humanitarna organizacija Genesis Project iz Banjaluke.\nArmin, Sadmir, Sakib i Ramo su dio istraživačkog tima učenika, uzrasta 15 do 19 godina, koji su od septembra prošle godine, predvođeni koordinatoricom Senijom Jakupović, vrijedno radili na brojnim radionicama i istraživali teme prevencije nasilja i smanjenja rizika od oružja u svojoj lokalnoj zajednici. Učenici su naveli da je ulaz u Mješovitu srednju školu u lošem stanju, neosvijetljen, neprilagođen osobama sa posebnim potrebama, nepregledan i ostavlja mogućnost unosa opojnih sredstava i neprimjernog ponašanja koja negativno utiču na mlade.\nCilj ovih mladih ljudi je urediti ulaz, prilagoditi ga osobama sa posebnim potrebama, smanjiti broj nasilnih ponašanja, okupljanja, te omogućiti pregled ulaska u školu i unosa opojnih sredstava.\nZa realizaciju ove ideje, pokrovitelji projekta UNICEF BiH i Švedska međunarodna agencija za razvoj i saradnju, doniraće 3.000 KM. Učesnicima okruglog stola prezentovani su i Jednominutni filmovi koje su učenici snimili u okviru projekta u Sanskom Mostu, a koji govore o problemima nasilja.


Stigao apdejt za IE, instalirajte ga odmah - IT magazin\nStigao apdejt za IE, instalirajte ga odmah\nU Microsoftu su napokon napravili apdejt za sigurnosni propust u Internet Exploreru, koji je bio toliko ozbiljan da je američko Ministarstvo nacionalne bezbednosti SAD savetovalo ljudima da ga ne koriste. A tu je i apdejt za Windows XP\nAko imate uključene automatske nadogradnje, Windowsi će sami obaviti šta je potrebno - trebaćete ponovo da pokrenete kompjuter nakon što je zakrpa instalirana. Obavljate li nadogradnje ručno, u Microsoftu preporučuju da to učinite što pre, Prateći njihova uputstva.\nIli možete početi da koristite drugi brauzer.\nKompanija je objavila i zakrpu za korisnike Windowsa XP, iako službeno više ne podržavaju taj operativni sistem star 13 godina, za koji se procenjuje kako pogoni između 15 i 25 posto svetskih desktop računara.\nOvo je prvi ozbiljan sigurnosni problem otkad je kompanija prestala da pruža podršku početkom prošlog meseca.\nMicrosoft je problem priznao tokom prošlog vikenda, kada je objavio kako su zabeleženi “ograničeni, ciljani napadi” na pojedine američke kompanije i kako propust pogađa izdanja Internet Explorera od 6 do 11, koja čine 55 posto globalnog tržišta brauzera.\nDa je problem ozbiljan, pokazala je i preporuka Ministarstva nacionalne bezbednosti SAD o izbegavanju korišćenja Microsoftovog brauzera dok se ne pojavi zakrpa.\nPrema podacima kompanije FireEye, propust koristi grupa hakera u kampanji nazvanoj Operation Clandestine Fox.\nZloupotebljavajući propust, hakeri mogu da u potpunosti preuzmu nadzor nad vašim kompjuterom i ukradu ili promene vaše podatke, instaliraju zlonamerne programe ili kreiraju korisničke naloge koji bi im dali puna korisnička prava pristupa.


Igrači Zvezde i Partizana srećni jer neće morati da gledaju prenos derbija - Njuz.netNjuz.net\nIgrači Zvezde i Partizana srećni jer neće morati da gledaju prenos derbija\nGledanje derbija je, nažalost, sastavni deo sporta\nBEOGRAD, 18. april 2017, (Njuz) – Prvotimci Crvene zvezde i Partizana istakli su da ih veoma raduje igranje današnjeg derbija jer zbog učešća u utakmici neće morati da gledaju prenos. Prema njihovim rečima gledanje derbija je već dugo pravo mučenje i prezadovoljni su zbog činjenice da su među dvadeset dvojicom srećnika koji će to izbeći.\nAleksandar Luković, kapiten i jedan od najiskusnjih igrača Crvene zvezde, kaže da mu je što je stariji sve važnije da derbi ne mora da gleda.\n– Iz godine u godinu kvalitet našeg derbija je sve lošiji i zato mi je veoma važno da te utakmice igram. Gledanje prenosa derbija je, nažalost, sastavni deo sporta, ali to ne bih poželeo ni najvećem neprijatelju jer oporavak od prenosa traje jako dugo. Igrač mora da bude psihički veoma jak da se posle toga vrati igranju fudbala – objasnio je popularni Lune.\nNapadač crno-belih Uroš Đurđević ističe da je jedan od osnovnih razloga za prelazak u Partizan bilo to što mu se ukazala šansa da ne gleda derbi.\n-Redovno sam, čak i dok sam bio u inostranstvu, pratio derbije i sanjao sam dan kada ću biti akter te utakmice. Imao sam sreću da u poslednja dva derbija budem na terenu i nadam se da će tako biti i u narednim derbijima jer ne bih podneo gledanje te utakmice – rekao je centarfor tima iz Humske.\nTreneri oba tima naveli su da su imali velike poteškoće da izaberu najbolji sastav jer su svi igrači na trenizima dali sve od sebe kako bi se našli među 11 igrača i izbegli mogućnost da derbi posmatraju sa klupe ili tribine.\nTagovi: Crvena Zvezda, derbi, Partizan\nmilan (nisam odavde) 18/04/2017 u 16:31\nPa važnije im je da gledaju prenose dogadjaja oko stadiona i na ulicama Beograda (ako vulini dozvole da se prenosi)!\nJa sam 18/04/2017 u 16:32\nU mecu zvezdinih i partizanovih navijaca policajci gube sa 3 : 0. Utakmica i dalje traje…


Von der Leyen predstavila plan EU protiv budućih kriza, spomenula i Zapadni Balkan\nPredsjednica Evropske komisije Ursula von der Leyen (Fon der Lajen) opisala je u godišnjem govoru o stanju Evropske unije (EU) sumornu situaciju i recesiju koju je izazvala pandemija korona virusa, ali i predstavila plan koji će učiniti blok otpornijim na krize u budućnosti.\nPotvrdila je ciljeve koje je proklamovala kada je stupila na dužnost u decembru: borbu protiv klimatskih promjena i digitalnu revoluciju, javio je Reuters.\nVon der Leyen je opisala plan za smanjenje emisija štetnih gasova za najmanje 55 odsto u odnosu na nivo iz 1990. godine do 2030. godine, što je povećanje sa sadašnjih 40 odsto, i pozvala na veće ulaganje u tehnologiju da bi Evropa bila konkurentnija Evropi i SAD-u.\nEU izdvaja 400 miliona eura za podršku inicijativi SZO za nabavku vakcina\nU govoru u Evropskom parlamentu je rekla da je "ovo trenutak za Evropu" da pokaže unutrašnje povjerenje među svima i da nastupi jedinstveno.\n"Došao je trenutak da Evropa bude predvodnik na putu iz ove ranjivosti prema novoj vitalnosti. Ovo kažem zato što su posljednji mjeseci ponovo ukazali na našu zajedničku vrijednost. Pretvorili smo strah i podjele među državama članicama u povjerenje u našu Uniju", naglasila je Von der Leyen.\nSamo nekoliko rečenica posvetila je Brexitu i rekla da iz dana u dan opadaju šanse da će na vrijeme biti postignut sporazum sa Velikom Britanijom o budućim trgovinskim odnosima.\nBudućnost Zapadnog Balkana leži u EU\nU svom govoru Usrula von der Leyen je podvukla i da je budućnost Zapadnog Balkana u EU.\n"Zapravo, budućnost čitavog regiona leži u EU. Dijelimo istu historiju i istu sudbinu. Zapadni Balkan je dio Evrope i nije samo usputno zaustavljanje na 'putu svile' ", poručila je.\nGovoreći o vanjskoj i politici proširenja, ocijenila je da je odluka EU o otvaranju pristupnih pregovora sa Albanijom i Sjevernom Makedonijom bila "historijska".\nNjen govor je trajao skoro sat i po, a u toku obraćanja je šefica Evropske komisije najavila da će ova institucija ubrzo predstaviti takozvani investicioni paket za Zemlje Zapadnog Balkana.\nInače, godišnje nastupanje prve osobe Evropske komisije na plenarnom zasjedanju Evropskog parlamenta smatra se među važnijim događajima u evropskim institucijama. Obično se održava u septembru, kada se predstavljaju detaljni planovi i radnje koje Komisija namjerava preduzeti putem zakonodavstva i drugih inicijativa do kraja sljedeće godine.\nOvo je prvi govor Ursule von der Leyen, budući da je ona u decembru 2019. godine preuzela najvažniju funkciju u evropskim institucijama.\nOd kada je preuzela mandat da vodi Komisiju, suočila se sa krizom zbog izbijanja pandemije COVID-a 19, te ekonomskim i političkim posljedicama ove krize.


Izvor: NoviMagazin.rs, 10.Avg.2020, 14:34\nUdružena opozicija Srbije (UOS) formirana je danas potpisom na sporazum ogranizacija koje su i do sad sarađivale u okviru Saveza za Srbiju, kao i neformalne organizacije Srpska opozicija, s ciljem da se, kako je rečeno, "smeni nestručni, bahati, korumpirani, od naroda odrođeni režim zasnovan na samovolji jednog čoveka".\n"U borbi za demokratsko društvo borićemo se svim raspoloživim sredstvima nenasilne političke borbe, koja uključuje i sve oblike građanske neposlušnosti", >> Pročitaj celu vest na sajtu NoviMagazin.rs << rekao je predsednik Pokreta za preokret Janko Veselinović, predstavljajući ciljeve i članice UO, na konfereciji za novnare tokom koje su se predstavili predstavnici svih članica.\nSporazum su potpisali Građanska platforma, Demokratska stranka, Demokratska zajednica vojvođanskih Mađara, Državotvorni pokret Srbije, Narodna stranka, Narodni pokret Srba sa KiM, Pokret za preokret, Pokret slobodna Srbija, Udruženi sindikati Srbije Sloga, Stranka Slobode i pravde, Šumadijska regija, Đorđe Vukadinivić, a, kako je rečeno, UOS je otvorena i za druge koji dele isti cilj.\n"Pokret Dveri nije pristupio UOS, mada ispunjava sve uslove da bude u njoj, ali ćemo sarađati međusobno", naveo je Veselinović.\nOn je rekao i da su u UOS oni koji nikad nisu sarađivali sa režimom Aleksandra Vučića, ispoštovali su Sporazum sa narodom i nisu izašli na "lažne izbore".\nPredsednik Stranke slobode i pravde Dragan Đilas izjavio je da je neophodan širok front jer danas u Srbiji, gde "režim sprovodi moderni fašizam", ni jedna organizacija pojedinačno nije u stanju da mu nanese osbiljniji udrac i zato je SzS prerastao u širu organizaciju.\nKako je neveo, veruje da će se "UOS izboriti za fer i poštene izbore, da ćemo na tim izborma moći da učestvujemo i verujem da ćemo stati iza jednog kandidata na predsedničkim izborima".\n"Nisam siguran da će ovaj režim u ovom stanju i na vlasti dočekati datum predsedničkih izbora", rekao je Đilas.\nPredsednik Demokratske stranke Zoran Lutovac je izjavio da je SZS "učinio mnogo i postavio dobar temelj za ono što nam sledi - da se najzad izborimo za prvi korak u promeni Srbije, a to su slobodni i pošteni izbori".\n"SZS je podrazumevao neku vrstu federalne strukture, a UOS se može nazvati, uslovno rečeno, konfederalnom strukturom koja omogućava širi manevarski prostor da pridobijemo podršku građana. Ovo je pre svega okrenuto građanima, ka tome da nezadovoljstvo koje postoji u Srbiji, a većinsko je, artikulišemo na najprihvatljiviji način velikom broju građana - od desnice do levice", rekao je Lutovac.\nUdružena opozicija Srbije (UOS) formirana je danas potpisom na sporazum ogranizacija koje su i do sad saradjivale u okviru Saveza za Srbiju, kao i neformalne organizacije Srpska opozicija, s ciljem da se, kako je rečeno, "smeni nestručni, bahati, korumpirani, od naroda odrodjeni režim zasnovan na...\n10.Avg.2020: Moda, ženski kutak


Žene u Srbiji zarađuju 16 posto manje - Bizlife.rs\nŽene u Srbiji zarađuju 16 posto manje\n10:18 Beograd, 04/11/2018\nŽene u Srbiji zarađuju oko 16 odsto manje od muškaraca, u odnosu na 16,3 odsto, koliki je evropski prosek, izjavila je potpredsednica Vlade i predsednica Koordinacionog tela za rodnu ravnopravnost Zorana Mihajlović.\n„Kada Evropska unija obeležava Dan jednakih zarada, jer od danas pa do kraja godine Evropljanke rade za džabe, ne mogu, a da ne skrenem pažnju na sličan položaj naših žena.“\nNažalost, ne razlikujemo se od evropskog proseka, s obzirom da i žene u Srbiji zarađuju oko 16 odsto manje od muškaraca, u odnosu na 16,3 odsto koliki je evropski prosek. To moramo da promenimo, rekla je Mihajlović, saopšteno je iz njenog kabineta.\n„Žene, iako većinski završavaju fakultete, rade u manje plaćenim sektorima, dok ih je u onim perspektivnijim poput IT znatno manje. Pored toga, žene su te koje brinu o članovima porodice, pa su češće prinuđene da odsustvuju s posla i u najvećem procentu odlaze na plaćeno odustvo zarad brige o deci.“\nKao što treba da ih ohrabrimo da uđu u svet prirodnih i tehničkih zanimanja, isto tako treba da promovišemo ekonomiju roditeljstva i ulogu očeva u odgajanju dece, rekla je Mihajlović.\n„U odnosu na muškarce koji na kućne poslove sedmično potroše 10 sati, žene nakon radnog vremena na poslu provedu još 22 sata u nedelji obavljajući kućne obaveze. Uz platni jaz koji postoji, žene bi morale da rade 40 dana duže da bi dostigle zaradu koju imaju muškarci“, zaključila je Mihajlovićeva, navedeno je u saopštenju.\nplata zarada zorana mihajlović žene muskara


Nogometni savez BiH se obrušio na Sindikat fudbalera\nSamostalni sindikat profesionalnih fudbalera BiH (SPFBiH) često je kritikovao i prozivao Nogometni savez Bosne i Hercegovine.\nAnalizom napisanog se može konstatovati da se radi o aktivnostima koje imaju populistički karakter sa nepotpunim ili totalno pogrešnim informacijama i sa klasičnom zamjenom teza, navode iz NSBiH.\n“NS/FSBiH je opredijeljen za dijalog sa svim subjektima pa i sa SPFBiH po pitanjima unapređenja BH fudbala u cjelini, ali na otvoren, transparentan, provjerljiv i zakonom utvrđen način.\nOtvoreno je pitanje da li je trenutni SPFBiH po zakonu legitimni predstavnik koji predstavlja nogometaše/fudbalere sa cijele teritorije Bosne i Hercegovine? Da li ova organizacija ima kredibilitet u zakonom predviđenom reprezentu interesnih grupa koje zastupaju? Upitan je i legitimitet zbog činjenice što nije obezbjeđeno punopravno članstvo u međunarodnoj strukovnoj organizaciji? SPFBiH bi trebao biti prvo prihvaćen od strane klubova, koji su direktni poslodavci nogometašima/fudbalerima, kao kredibilan i legitiman partner ili sagovornik pa tek onda sa NS/FS BiH.\nNažalost, zbog navedenih činjenica, moramo konstatovati da se SPFBiH opredijelio za javnu polemiku koja ima za cilj lično promoviranje koja najmanje donosi korist svojim članovima zbog kojih su i osnovani.\nZadnje izdano saopštenje od strane SPFBiH od 30.12.2019. godine, kojim se poziva NS/FS BiH da usvoji prijedloge izmjena i dopuna obrasca ugovora igrača profesionalaca, a sve radi brige za ostvarenje prava igrača. U istom saopštenju se navodi i podatak da navodno određeni broj klubova zaključuje i duple ugovore sa igračima.\nI u ovom saopštenju je potvrđen populizam, pogrešne i nepotpune informacije i zamjene teza. NS/FS BiH je dužan obrazložiti i upoznati javnost sa istinom.\nTrenutni standardni obrazac ugovora igrača profesionalca je u cijelosti usklađen sa minimalnim zahtjevima UEFA-e, ECA-e, i FIFPro-a, a isti je rezultat socijalnog dijaloga među navedenim institucijama, te je u cijelosti implementiran od strane NS/FS BiH kao asocijacije članice UEFA-e. Nadalje, pomenuti obrazac ugovora je usklađen i sa radno-pravnim zakonodavstvom države BiH i njenih entiteta, i kao takav on sadrži sve minimalne obavezujuće elemente. Ugovorne strane isti mogu dopunjavati u skladu sa slobodnim izborom, ali se minimalni zahtjevi moraju poštovati.\nNa taj način su u cijelosti zaštićena prava igrača i kluba. NS/FS BiH ima jasno uspostavljen sistem organa i tijela koji odlučuju u slučaju ugovornih sporova, te kod implementacije pravosnažnih odluka.\nNS/FS BiH nema dokaza o postojanju duplih ugovora, a ako isti i postoje dobro bi bilo da ih SPFBiH i objelodani.\nBez namjere da ulazimo u daljnju polemiku, ovim putem pozivamo sve subjekte da u svojim saopštenjima navode potpune i tačne informacije, iz svog djelokruga djelovanja. Samo zajedničkim snagama i iskrenim odnosom možemo unaprijediti i bh. fudbal”, navode iz Nogometnog saveza BiH.


Isljami: Ako SAD povuku trupe sa KiM rat je neizbežan\nFoto: Gazete obzerver\nMart 11, 2020 19:40\nStručnjak za bezbednost iz Prištine Avni Isljami ocenio je danas da Amerika neće povući trupe sa Kosova, jer bi, ako se to dogodi, kako smatra, rat između Srbije i Albanaca bio neizbežan.\n"I pored retorike i izjava koje su američki zvaničnici s pravom i nedvosmisleno dali o ukidanju takse, mislim da se američke trupe neće povući sa Kosova. Koliko god Kosovo rizikovalo da američke trupe odu, ja ne verujem u to", rekao je on za prištinski Ljajmi, prenosi Kosovo onlajn.\nPrema njegovim rečima, bez obzira na okolnosti i pritisak koji se vrši na aktuelnu vladu da ukine takse bezuslovno, radi se o političkoj odluci vlade.\n"Ali u pogledu povlačenja američkih trupa, moje mišljenje je da se neće povući, ne zbog Kosova, već zbog geopolitičkog i geostrateškog položaja Kosova i Albanaca na Balkanu uopšte", rekao je Isljami.\nI stručnjak za bezbednost Ramadan Ćehaja kaže da ne veruje da će SAD povući trupe sa Kosova, kao i da KiM neće biti u poziciji da dozvoli povlačenje snaga, posebno zbog potrebe za potpunom bezbednošću države.\nPrema njegovim rečima, Sjedinjene Američke Države za svoje prisustvo na KIM imaju geo-strateške interese.\n"Podsećam pre svega da moramo blisko sarađivati sa SAD, pre svega što imamo strateškog partnera i moramo biti veoma oprezni. A što se tiče povlačenja američkih trupa iz Bondstila ili Kosova, ne verujem da će se to dogoditi", rekao je on.\nPolitički analitičar Skadran Ramadani zabrinut je zbog eksalacije odnosa između Kosova i Amerike koja je dovela do najave razmišljanja o povlačenju američkih trupa.\n"Ne znači da će se oni povući, ali ovo je alarm kojim bi se trebalo pozabaviti. Veoma je loša vest da je sin predsednika Trampa potvrdio ono što je senator rekao nakon Grenela, a u Beloj kući su pojačani glasovi da trupe treba povući", rekao je Ramadani i ocenio da će to imati dosta posledica.\nkosovoSADameričke trupepovlačenjeAvni Isljami\nInovacionи Centаr Gračanica izrađuje zaštitne vizire 0\nPostavljeni bidoni sa sredstvima za dezinfekciju na 13 lokacija u gradu 7\nOd ukidanja taksi na sirovine na KiM ušlo 150 kamiona iz Srbije 6\nSamoopredeljenje: Nećemo odgovoriti na zahtev Tačija 11\nKM: Obezbeđen je dodatni karantin za obolele sa lakšim simptomima 223\nTužna sudbina Ivone iz Ugljara 9369\nPriština ukida platni promet na severu, zabranjuje ulazak srpskih funkcionera i vozila sa srpskim tablicama? 7569\nSKANDALOZNO: Srbi cinkarili Srbe na severu KiM! 6515\nSedmogodišnja devojčica ostala sama u autobusu kad su joj kosovski policajci bez objašnjenja odveli oca! 4577\nMađarski sud doneo odluku o izručenju Ljubiše Manitaševića Kosovu 4490\nRadnje ostaju zatvorene i posle 11. aprila, bez verskih službi\n17:56 March 29, 2020\nManila, osam osoba poginulo u eksploziji aviona\n17:48 March 29, 2020\nJoš 90 tona medicinske opreme stiglo u Srbiju\n17:39 March 29, 2020\nInovacionи Centаr Gračanica izrađuje zaštitne vizire\n17:28 March 29, 2020\nPostavljeni bidoni sa sredstvima za dezinfekciju na 13 lokacija u gradu\n17:09 March 29, 2020


Najveća naučna prevara u ljudskoj istoriji, sistematska izmena podataka o globalnom zagrevanju - VIDEO | WebTribune\nHome IZA OGLEDALA Najveća naučna prevara u ljudskoj istoriji, sistematska izmena podataka o globalnom zagrevanju – VIDEO\nRacionalni pregled podataka o globalnom zagrevanju su otkrili sistematsku naučnu prevaru da se izmene podaci o temperaturi kako bi se podržala lažna priča o globalnom zagrevanju.\nOvo je najveće otkriće naučne prevare u istoriji nauke, i pokazuje da su “globalno zagrevanje“ i “klimatske promene“ razrađene naučne obmane zasnovane na prevari a ne činjenicama.\nNova studija je pronašla korekcije koje su poslednjih godina napravljene u očitavanju globalnih temperatura od strane naučnika koje su “potpuno u suprotnosti sa objavljenim i kredibilnim američkim i drugim temperaturnim podacima.“\nSvrha ove široko rasprostranjene prevare je bila postizanje “konsenzusa“ izlaganjem naučnika lažnim podacima koji pokazuju katastrofalni rast prosečnih globalnih temperatura. Sve je to urađeno kako bi se podržala novčana prevara kojom se obogaćuju lažni naučnici, poput Al Gora.\nLažni podaci o zagravanju se zatim koriste kao osnova za softverske sisteme za modeliranje klime koji ekstrapoliraju lažne podatke za predviđanje “klimatskog sudnjeg dana“ za planetu. Tu zaluđeni naučnici poput Stivena Hokinga gube razum i tvrde da će se Zemlja transformisati u Veneru sa temperaturama iznad 400 stepeni Celzijuca i sumpornom kiselom kišom. Zapravo, čovečanstvo ne može da dostigne takve promene sve i da pokušamo.\nKako Daily Caller izveštava:\n“Skoro svako zagrevanje koje sada pokazuju su korekcije,“ rekao je meteorolog Džo D’Aleo, koautor studije, u intervjuu za The Daily Caller News Foundation. “Svaki skup podataka je potisnuo zagrevanje iz 1940-ih godina, i pogurao trenutno zagrevanje.“\nNajveća naučna prevara u ljudskoj istoriji\nČitava priča o klimatskim promenama/globalnom zagrevanju je razrađena naučna prevara koja se kontinuirano lažira kroz tekuće, sistematske izmene podataka o temperaturi kako bi se “prilagodila“ lažnoj priči. Na svakom nivou, to je Orvelova nauka u svom najgorem izdanju, zajedno sa svojim vlastitim Ministarstvom istine koje gura svoju lažnu priču kroz lažne medije. Mnogi naučnici namerno učestvuju u prevari, svesno radeći na izmeni podataka o temperaturi, kako bi podržali svoje lažne priče koje se ruše i pod najmanjim nadzorom.\nEvo zašto se sav racionalni skepticizam o klimatskim promenama osramoćen i ućutkan: zato što lažna naučna priča ne može da izdrži naučni nadzor. Stoga, njihovi propovednici izjavljuju da je “problem naučno rešen,“ što znači da se ne dozvoljava diskusija ili neslaganje (jer ako se dozvoli, prevara će brzo biti razotkrivena).\nTako su “nauku“ oteli kultisti klimatskih promena koji imaju više toga zajedničkog za dogmatskim, tiranskim kultovima nego sa bilo čim što bi se iskreno moglo označiti kao “nauka.“


Šoškić: Plate ne bi trebalo izražavati u evrima – Bankar.rs\nRaiffeisen banka poziva sve startap kompanije da uzmu učešće u „Elevator Lab Challenge“ projektu\nPogledajte kako izgleda svetski tok novca (Infografika)\nSrbija: Najmanji broj zaposlenih u uslugama, državnoj upravi, obrazovanju i zdravstvu\nPlaćajte domaćim DinaCard karticama Komercijalne banke u svakoj prilici\nEurobank refinansirajući kredit povoljniji nego ikada\nNALED: U Srbiji osam miliona bankovnih kartica, polovina neaktivna\nNajbolja banka u Srbiji na 15. mestu na listi 100 najvećih banaka jugoistočne Evrope\nRoubini: Nova svetska ekonomska kriza na pomolu, kritična 2020. godina\nRast plata: Rumuni za godinu dana digli plate za 16 odsto, Slovenci osam, Hrvati pet\nSimens: Isplati se ulagati u Srbiju\nGuverner Crne Gore za Bankar.rs o slučaju Atlas i IBM banke: Otkinuli smo kontaminirani deo bankarskog sistema\nJagma investitora za dinarskom obveznicom Srbije\nBeograd-Lion nova avio linija Viz Era\nFejsbuk sprema sopstvenu valutu koja bi mogla da zatrese bankarski sitem\nDinar stabilan, kurs 117,9230\nStambeni krediti Komercijalne banke\nPregled štampe – sreda 19.06.2019.\nUBS: Finansijska edukacija građana jedan od glavnih zadataka\nFejsbuk i zvanično pokrenuo svoju kriptovalutu nazvanu LIBRA\nHome/ANALIZE/Šoškić: Plate ne bi trebalo izražavati u evrima\nŠoškić: Plate ne bi trebalo izražavati u evrima\nProcene da bi prosečna plata u 2019. godini mogla da iznosi 470 evra nisu realne, izjavio je profesor na Ekonomskom fakultetu Dejan Šoškić i dodao da prosečna plata ne bi ni trebalo da se izražava evrima, jer ne odražava realnu kupovnu snagu građana.\n„Mislim da nije realno, fundamentalno ne bi ni trebalo da se plate izražavaju u evrima, jer to ne znači realnu kupovnu snaga. Možemo da imamo inflaciju i jak dinar koji dobija na vrednosti, pa da imate da rastu plate u evrima, a da se smanjuje kupovna snaga te plate. To nije dobar parametar za procenu rasta životnog standarda“, rekao je Šoškić za TV N1.\nŠoškić je kazao da taj standard mora da se meri kupovnom snagom građana i time koliko možete da zadovoljite svoje potrebe.\n„Da li će biti rasta plata u evrima je stvar koja može da se menja pod dejstvom restriktivne monetarne politike, a da ne odražava životni standard i kupovnu moć“, kazao je Šoškić koji je i bivši guverner Narodne banke Srbije. Prema njegovim rečima, stabilnost dinara ne zasniva se na stabilnim osnovama.\n„Srbija zvanično nema fiksni devizni režim. Vidimo da se sprovodi da, s jedne strane, u zvaničnim državnim dokumentima stoji da se cilja inflacija, a ne kurs, dok se u praksi svodi na to da se fiksira kurs. Posledice toga su niže stope privrednog rasta i rast trgovinskog deficita, dakle, da se više uvozi nego da se izvozi“, kazao je Šoškić. On je naveo da bi Srbija trebalo da se jasno opredeli šta želi, jer je, kako kaže, 2008. godine usvojila ciljanje inflacije, a od 2012. se ponaša kao da cilja kurs.\nOvakva situacija, rekao je Šoškić, odgovara uvoznicima, ali i državi, koja ima onda manji javni dug, kao i centralnoj banci, koja lakše održava inflaciju.\n„Najmanje odgovara zdravom delu srpske privrede, a to su oni koji imaju domaće repromaterijale i spremni su da izvoze“, rekao je Šoškić.\nBivši guverner Dejan Šoškić Dinar\nUhapšeno troje bivših bankara Credit Suisse\nEpl mu zbrisao 4 milijarde dolara, za jedan dan!\nSociete Generale banka Montenegro menja ime –...\nNajbolja banka u Srbiji na 15. mestu na listi...\nUniCredit Banka započela akciju „Senior super...\nEvo kako je Srbija dospela na “crnu lis...\nŠvajcarska centralna banka odustaje od libroa...\nOdluka o izboru kupca Abanke odgođena za dva...\nMK Grupa ulaže više od osam miliona evra u iz...


Jat Airways - Flota\nUvođenje u saobraćaj letelica većih kapaciteta i doleta, a uz to daleko komfornijih, ekonomičnijih i po svim ostalim karakteristikama boljih od prethodnih, bilo je preduslov za širenje mreže linija, osvajanje novih tržišta i pravu ekspanziju vazdušnog saobraćaja.\nIzbor novih tipova aviona koje uključuje u svoju flotu, za svaku vazduhoplovnu kompaniju predstavlja složen i odgovoran zadatak od kojeg zavisi njen uspešan rad, a često i sam opstanak. Iz tog razloga nije nezanimljivo podsetiti se kako su prva domaća aviokompanija Aeroput i njen naslednik Jat Airways rešavali ova važna pitanja proteklih decenija.\nPočev od putničkih aviona "Potez 29" sa samo pet putničkih sedišta, koja je Aeroput nabavio u Francuskoj 1927. godine, pa do aviona ATR-72 koji je u flotu Jat Airways-a uveden 1990. godine, obe naše kompanije koristile su za redovan saobraćaj 19 različitih tipova putničkih aviona, proizvedenih kod šesnaest poznatih svetskih proizvođača. Samo su dva aviona (i to još 1935. godine) proizvedena u domaćoj vazduhoplovnoj industriji.\nU početku Aeroput je leteo samo preko ravničarskih terena, te su u saobraćaju korišćeni jednomotorni avioni. Kada su 1933. godine linije produžene preko visokih Dinarskih planina, Kompanija je bila primorana da u flotu uvede avione sa dva i tri motora, koji su omogućavali veću sigurnost putovanja, imali veći broj sedišta i mogućnost da prevezu više tereta.\nPovećanje broja međunarodnih linija i broja putnika omogućilo je Aeroputu da 1937. godine nabavi u SAD u to vreme najmodernije avione metalne konstrukcije Lokid Elektra 10, koji su kompaniju uveli u društvo uspešnijih avioprevoznika u Evropi.\nPosleratni aviosaobraćaj obnovljen je prepravljenim vojnim transporterima Daglas DC-3 i Junkers JU-52. Oni su bili jedini tipovi aviona u floti JAT-a sve do 1954. godine, kad su kupljeni novi savremeni avioni tipa Konver 340 i 440 sa brzinom od preko 500 km/čas, kabinom pod pritiskom i drugim pogodnostima za putnike. Ovi avioni su omogućili Jugoslovenskom Aerotransportu da uvede nove prekomorske linije i ravnopravno se uključi u oštru međunarodnu konkurenciju evropskih avioprevoznika.\nKrajem pedesetih godina uvedeni su i prvi dugolinijski četvoromotorci DC-6B, koji su omogućili da JAT organizuje čarter letove prema svim kontinentima i tako najavi ekspanziju u interkontinentalnom saobraćaju.\nPeriod aviona na mlazni pogon započeo je francuskom "lepoticom neba" Karavelom SE-210, koja je u flotu JAT-a uvedena 1963. godine, samo par godina po uključenju prvih aviona ovog tipa u francusku kompaniju Air France.\nPočetkom sedamdesetih je usledila nabavka aviona Douglas DC-9, Boeing 707, zatim tromotornog Boeinga 727, da bi 1978. godine bili uvedeni i prvi širokotrupni avioni DC-10, kojim su ostvarene već najavljene linije za Australiju i Severnu Ameriku. I konačno, JAT je 1985. godine postao prva evropska kompanija koja je u svoju flotu uvela "srednjoprugaša" nove generacije Boeing 737-300, koji i danas predstavlja osnovnu letelicu na evromediteranskim linijama.\nNajmlađi član JAT-ove flote, ATR-72 sleteo je na aerodrom "Beograd" 1990. godine.


70 miliona dolara za strukturno prilagoðavanje - 2002-02-05\nIako je bila najavljena, konferencija za novinare na beogradskom aerodromu je otkazana, a iz kabineta premijera to je obrazloženo ocenom da su aktivnosti delegacije medijski dobro praæene iz Njujorka.\nVerbalna podrška koju je delegacija srpske vlade dobila na Svetskom ekonomskom forumu, delimièno je postala opipljiva u Beogradu gde su predstavnici jugoslovenke vlade i Svetske banke potpisali sporazum o beskamatnom zajmu te banke Jugoslaviji od 70 miliona dolara za strukturno prilagoðavanje. Zajam æe biti upotrebljen za budžetske potrebe Srbije i treba da pokrije deo dosadašnjih strukturnih troškova za promenu sistema finansija, za poboljšanje energetskog sistema, socijalne zaštite i zdravstvenog sistema, rekao je federalni vicepremijer Miroljub Labus i naglasio da je ovo samo prvi od nekoliko zajmova vrednih 540 miliona dolara, koliko æe Svetska banka dati Jugoslaviji u naredne tri godine. Tim povodom predstavnik Svetske banke u Jugoslaviji Rori O'Saliven istakao je da ovo nije samo pitanje novca, veæ pre svega izražavanje poverenja u politiku Vlade Srbije i trošenje budžetskih fondova i ocenio da je ovo samo poèetak saradnje sa našom zemljom.\nDa reforme i dalje ne bi bile ugrožene zbog politièke nestabilnosti u zemlji, predsednik Demokratske alternativne Nebojša Èoviæ najavio je danas da æe na narednom sastanku Predsedništva DOS–a podneti predlog novog ugovora izmeðu èlanica te koalicije. O razlozima koji su ga neveli na ovaj korak, Èoviæ kaže da se u trenutne sukobe, hteli ne hteli, uvlaèe delovi državnog aparata nad kojima grupe unutar DOS–a imaju kontrolu i zloupotrebljavaju mediji jer se urednici primoravaju na izbor jedne od zaraæenih strana. Novi sporazum polazi od potpune obustave propagandnog rata i zadrži rok za razrešenje statusa Jugoslavije, definisanje zajednièke države ili Srbije, donošenje novog ustava, zakona o saradnji sa Hagom, izglasavanja preostalih sistemskih zakona, dogovor o izborima, Kosovo, reformu Vojske i policije, rekao je Nebojša Èoviæ.


Kompjuter zaustavio vozove u Francuskoj\nBeta\t04.12.2017 14:30\nKvar kompjuterskog sistema je danas izazvao kompletan prekid saobraćaja superbrzih vozova TGV i običnih sa Železničke stanice Monparnas u Parizu, saopštila je Francuska železnica (SNCF).\nKvar je nešto posle podneva izazvao pometnju na stanici, uz veliku gužvu medju putnicima koji su s prtlagom uzalud čekali da se saobraćaj normalizuje.\nGeneralni direktor Železnice Alen Krakovič je izjavio Frans presu da će saobraćaj za zapad i jugozapad Francuske biti normalizovan tek sutra, u ponedeljak ujutro.\nDo kvara je došlo prilikom zamene jednog kompjuterskog sistema drugim, boljim, za daljinsko upravljanje železničkom signalizacijom i za usmeravanje vozova.\nNa stanici su pod opsadom automati za vraćanje voznih karata da bi putnici uzeli novac, a službenici SNCF su pod kanonadom ljutitih i nervoznih pitanja.\n"Sutra ujutro ima voz, ali karta je 300 evra!", rekao je za AFP Sebastijen Kazaret koji radi u Bordou, i noćas traži da tamo otputuje iznajmljenim autom, a ne skupim super-brzim vozom TGV.\nKrajem jula je stanica Monparnas tri dana bila zatvorena, takodje zbog kvara kompjutera.\nPo ministarki saobraćaja Elizabet Born, tri milijarde evra godišnje se mora ulagati u renoviranje železničke mreže.


"Noje cirher cajtung": Dačićev predlog o razgraničenju "probni balon Beograda" | WebTribune\nHome IZBOR “Noje cirher cajtung”: Dačićev predlog o razgraničenju “probni balon Beograda”\n“Odnos Srbije i Kosova je tema koju Beograd odnedavno vrlo aktivno kultiviše i pri tome ne preza ni od kontroverznih predloga”, piše taj švajcarski list.\n“Iako to nije eksplicitno rekao, bilo je jasno da cilja na odvajanje severa Kosova na kojem žive pretežno Srbi”, navodi “Noje cirher cajtung”, a prenosi Dojče vele.\nTaj list napominje da “zasad nema reakcija sa Kosova, sigurno i zato što je Dačić pojasnio da je u pitanju samo njegova ideja, a ne zvanična pozicija vlade”.\nList sugeriše, međutim, da je teško zamisliti da ta ideja nije dogovorena sa srpskim predsednikom Aleksandrom Vučićem, koji je prošle nedelje najavio da će u Srbiji pokrenuti unutrašnji dijalog o kosovskom pitanju.\n„Pitanje pomeranja granica na Zapadnom Balkanu je istorijski krajnje eksplozivno i to ne samo na Kosovu, čije granice Srbija do danas nije priznala, baš kao ni samu državu”, ocenjuje švajcarski dnevnik.\nPodseća da se na Kosovu u poslednje vreme rasplamsala i žestoka politička diskusija oko minimalnog pomeranja granice sa Crnom Gorom, koje je bitno doprinelo padu vlade Ise Mustafe u maju ove godine.\n“Tako da ne može da se zamisli da će Kosovari da se slože sa politicki mnogo više naelektrisanim korigovanjem granica sa Srbijom”, zaključuje list i podseća da su albanski krugovi u prošlosti lansirali ideju razmene teritorija – sever Kosova, naseljen Srbima, za jug Srbije, na kojem živi mnogo Albanaca.\nTrampov opoziv: Beleške razgovara pokazuju da je tražio od Zelenskog istragu protiv Bajdena


Zvezda: Ratni vojni invalidi besplatno na istočnu tribinu | Telegraf - Najnovije vesti\n16. avgust 2019 | 16:17\nRatni vojni invalidi već od utakmice protiv Čukaričkog 24. avgusta moći će da prisustvuju mečevima na stadionu Crvene zvezde.\nFudbalski klub Crvena zvezda potpisao je ugovor o saradnji sa Udruženjem ratnih vojnih invalida Srbije o saradnji na osnovu kojeg će članovi tog udruženja imati slobodan ulaz na istočnu tribinu stadiona "Rajko Mitić".\nPredsednik FK Crvena zvezda Svetozar Mijailović, u emotivnom izlaganju, izrazio je zadovoljstvo zbog potpisivanja ugovora i nastavka humanih akcija.\n- Potpis ugovora proizilazi iz činjenice da Zvezda posvećuje veliku pažnju ljudima koji su bili i ostali na braniku otadžbine u situacijama kada se branila sloboda - rekao je Mijailović novinarima na stadionu "Rajko Mitić", koji je bio na ivici suza.\nOn je dodao da klub želi na ovaj način da im omogući da gledaju Zvezdu i uživo navijaju.\nŽeljko Vasiljević, predsednik Udruženja ratnih vojnih invalidima Srbije, zahvalio se Crvenoj zvezdi što je, kako je istakao, prepoznala interes kreiranja novih puteva i ponašanja u društvu.\n- Crvena zvezda je pokazala da je najveća i preuzela na sebe veliku ulogu, da kreira nove odnose u društvu. Odnos države i društva ranije bio je na niskom nivou, a da ovakve stvari pokreću da ide na bolje. Najveći broj ljudi navija za Zvezdu i hvala joj što smo dobili posebna mesta na istoku", zaključio je on.\nTagovi: FK Crvena zvezda, Marakana, ratni vojni invalidi, Stadion Rajko Mitić\nVule 17.08.2019 10:22\nKako ratni invalidi kad Srbija zvanicno nije bila u ratu sa komsijama. Zbog toga je odlukom sudija 2:1 odbijena zalba BiH za ratnom odstetom.\nNeki 17.08.2019 03:48\nLep gest uprave Zvezde...\nDali 16.08.2019 20:00\nA ratni invalidi iz Republike Srpske. Jeli mogu oni